
18 edicion di Aruba Bank Walk and Run ta bay ta for di 20 te cu 23 di mei 


Ayera tardi, oficialmente 
Aruba Bank a anuncia e 
edicion number 18 di Aru- 
ba Bank Walk and Run 
conhuntamente cu nan 
partners, esaki ta trata di 4 
dia di e evento mas grandi 
riba isla unda nan ta enfo- 
ca riba movecion y salud. 


E evento aki lo conta cu e 
participacion di 2.500 hende 
for di dia 20 te cu 23 di mei 
riba caminda pa cuatro dia, 
den cuatro diferente dis- 
tricto unda ambiente semper 
ta presente y nan ta spera cu 
pueblo di Aruba lo uni na ini- 
ciativa aki un biaha mas. 


Un di e partners di esaki ta 
IBiSA unda William Erasmus 
ken ta fungi como hefe di de- 
partamento di comunicacion 
a expresa cu nan ta forma par- 
ti di e organisacion di e even- 
to aki e cual ta trata di un ac- 
tividad grandi y ta cuadra cu e 
metanan di IBiSA cu ta pro- 
mocion di movecion y salud 
na Aruba completo, esaki se- 
gun Erasmus, ta un actividad 
cu tin hopi participante riba 
caminda, e caredanan ta cum- 
insa 6.30 di mainta tur e cu- 
atro dia y manera tur aña nan 
ta yuda den e parti di logistica 
y organisacion di e actividad, 
ademas pa loke ta trata sigu- 
ridad, registracion cu ta bay 
ta disponibel na nan sede di 
Oranjestad y San Nicolas. 


Roxanne Croes ken ta senior 
marketing officer di Aruba 
Bank a gradici Subway y 
IBiSA pa ta e partners princi- 
pal di Aruba Bank Walk and 
Run unda e aña aki nan ta 


bay cuminsa den districto di 
Paradera, registracion ta bay 
habri dia 2 di mei pa 6or di 


atardi pa e prome 2.500 par- 
ticipante segun loke el a in- 
forma y 2501 en adelante lo 


keda riba lista di espera (wa- 
chtlijst). 
Ademas, el a menciona cu 


registracion tin un costo di 25 
florin unda participante por 
asisti na tur e cuatro caminata 
y careda, ademas lo haya nan 
dry fit T-shirt, BIB cu chip y 
promotional items. 


E metodo di pago pa registra- 
cion ta lo siguiente: Por paga 
cu credit card, tambe por 
paga cu debit card na IBiSA 
Oranjestad of San Nicolas of 
por haci un transferencia na 
number di cuenta di Aruba 
Bank Walk and Run e cual 
nan ta bay publica riba nan 
Facebook page. 


Pa dia 6 di mei nan ta cuminsa 
reparti e pakete na participan- 
tenan cu a registra y esnan cu 
lo participa den tur e cuatro 
dia tambe lo tin oportunidad 
di gana premio, como por 
ehemplo por gana 500 florin 
si ta participa tur e cuatro dia 
y lo haya un finish coin. 


Lo tin top five den catego- 
ria di hende muhe y hende 
homber pa esnan cu ta partic- 
ipa den e careda y ademas lo 
tin medal prizes pa diferente 
categoria. 


Comunidad di Aruba por 
marca e fechanan pa e gran 
evento dianan dialuna 20, 
diamars 21, diaranson 22 y 
diahuebs 23 di mei den dis- 
trictonan di Paradera, San 
Nicolas, Sta Cruz y Camac- 
uri. Lo publica informacion 
exacto ariba e Aruba Bank 
Walk & Run App, ariba www. 
arubabank.com y ariba nan 
Instagram y Facebook page. 


Afpakteam activo na aeropuerto priva 


Siman pasa tabatin varios 
control na aeropuerto pri- 
va. E controlnan integral 
aki tabata den man di Af- 
pakteam, Interpol y UMM 
(Unit Mensensmokkel en 
Mensenhandel) y a tuma 
lugar 
den 
cooperacion 
estrecho cu AAA (Aruba 
Airport Authority). 


Angeline Flemming, director 
di Health, Safety and Sus- 
tainability di AAA, a bisa: “E 
accionnan aki ta subraya e 
obhetivo di AAA pa promove 
operacionnan safe na aero- 
puerto. E cooperacion cu or- 
ganismonan local y interna- 
cional encarga di mantene ley 
tabata excelente y e esfuer- 
sonan conhunto tabatin un 
impacto grandi. E frecuencia 
lo aumenta den e lunanan 
venidero”. 
Afpakteam ta un asociacion 
entre varios partner di inves- 
tigacion, entre otro Ministe- 
rio Publico, Polis, Aduanas, 
Unidad di Inteligencia Finan- 


ciero (UIF), Marechaussee 
(KMar) y Guarda Costa. 


Afpakteam a lanta na 2017 cu 
e obhetivo di combati delin- 
cuencia financiero subversivo 
na un manera mas eficiente, 
particularmente via preven- 
cion y deteccion di activi- 
dadnan di labamento di placa 
y di kitamento di activonan 
obteni via crimen. E bienes 
cu a wordo kita ta bay den un 
fondo special di Aruba, cu ta 
sirbi pa lucha contra crimen. 


Tur e partnernan a indica cu 
lo hiba mas control integral 
den futuro. 


Pa tips y señalnan (di la- 
bamento di placa) puede co- 
munica cu Afpakteam via ti- 
plijn (11141). 

ABV a yama reunion urgente pa motibo di menasa 
di directiva di HOH 


ABV a yama reunion ur- 
gente pa motibo di me- 
nasa di parti di directiva 
di HOH 


Ayera 
mainta, 
Arubaanse 
Bond van Werknemers in 
Verplegende 
Instellingen 
(ABV) a yama un reunion 
cu caracter di urgencia pa tur 
nan miembronan laborando 
na HOH. Gina Maduro, 
presidente di ABV, a elabora 
ariba e diferente punto di 
atencion cu a discuti durante 
e reunion urgente aki. 


Durante e reunion, ABV y 
su miembronan a trece pa 
dilanti diferente punto. Un 
di e puntonan aki tabata e 30 
minuut pauze cu a wordo in- 
troduci den e ultimo CAO. E 
30 minuut pauze (eigen tijd) 
aki, antes e trahadonan no ta- 
bata tinele. E departamenton- 
an regular si, pero trahadonan 
cu ta traha den cuido, e tres 
shiftnan, no tabata tinele. 


Maduro a remarca cu nan a 
premira cu esaki ta bay bira 
un problema, pasobra pa por 
introduci e pauze aki, mes- 
ter tin suficiente personal, 
disposicion, cafetaria, luga di 
sinta, entre otro, pero nan no 
tin nada di esaki. “Nos no tin 
nada. Nos no tin cafetaria, 
nos no tin luga pa sinta dre- 
chi, tur hende ta krap. Nos 
no a bay dilanti cu e con- 
struccion, atras nos a bay,” el 
a subraya. 


El a resalta cu e esfuerso ta 
wordo exigi solamente di e 
trahado, pero di parti di du- 
nador di trabao, nan no ta 
cumpliendo cune y eynan 
ta caminda cu departamen- 
tonan a cuminsa experiencia 
problema y a expresa nan 
malcontento. 


Maduro a indica cu durante 
dia toch e ta manehable pa e 
trahadonan tuma e 30 min- 
uut di pauze aki, pero ora cu 
e turnonan di atardi pa ano- 
chi, tin menos trahado, mes- 
ter duna cuido y no por laga 
ambulance cu ta bin cu trau- 
ma un banda. E trahadonan 
mester atende e pashent y no 
por djis bay pauze 30 minuut. 
Esey a pone cu hopi di e de- 
partamentonan, sobre todo 
OK (Operatie Kamer), mes- 
ter cancela tur dia un OK pa 
e trahadonan por bay pauze. 


“Bo tin cu pone OK plat, let- 
terlijk plat, pa e hendenan 
por pauze. E ta costa placa, e 
ta bay na costo di e pashent, 
tin retraso y hendenan ta cay 


afo di e programa. Esey ta e 
carta cu e trahadonan a trece 
dilanti,” el a enfatisa. 


El a splica cu e directiva di 
hospital a yama e trahadonan 
aki pa trek terug (hala atras) e 
carta completo, pero e traha- 
donan a bisa cu nan no ta bay 
trek e carta. E unico punto cu 
e trahadonan a indica cu nan 
por elimina ta e ultimo liña 
unda cu nan ta bisa cu nan 
no ta bay traha cu e comis- 
ion, pero e resto nan ta para 
tras di dje pasobra, Maduro 
ta remarca, esey ta “hechonan 
y experiencianan” cu e traha- 
donan mes a pasa aden den e 
periodo cortico cu nan a in- 
troduci e 30 minuut pauze. 


Maduro a sigui splica cu di- 
aluna atardi 3or dunador di 
trabao a subi hunto cu un 
grupo grandi di HR y man- 
agernan na camber di opera- 
cion y a bisa e trahadonan cu 
niun hende ta bay cas y cu 
nan tabatin te ayera 12or di 
merdia pa hala atras e carta 
cu nan a manda, y si no haci 
esaki nan tur ta wordo kita 
for di trabao pa motibo door 
di incumplimento di contract 
di trabao. 


“Nan a menasa cu nan ta kita 
nan for di trabao, como 60 
hende. Mayoria di nan ta lo- 
cal, cu tin hopi aña trahando 
na hospital. Trahadonan ex- 
periencia bo ta bin trata nan 
asina. Un hospital no por 
draai sin trahado. OK ta un 
departamento hopi esencial 
y mester di un OK. No por 
draai un hospital sin un OK,” 
el a resalta. 


Durante e reunion a trece 
pa dilanti tambe e punto di 
problema di construccion 
cu tin andando. Maduro a 
splica cu trahadonan ta kibra 
muraya y barancanan ta bin 
abao, locual a pasa siman pasa 
diahuebs. El a conta cu siman 
pasa diahuebs barancanan a 


cay den e camber di espera 
di echo riba stoel cu hende 
ta sinta pa warda pa echo, un 
peliger pa tanto e trahadonan 
como e pashentnan cu mes- 
ter warda pa nan echo. 


El a enfatisa cu trahadonan 
den radiologia ta traha hopi 
preocupa pasobra nan ta traha 
pero nan no sa ki ora por tin 
un baranca ta cay riba nan. 


“Nan ta traha den un sistema 
hopi insigur y pa nos como 
ABV esey ta prioridad cu du- 
nador di trabao tin cu tene su 


mes na dje. E prioridad mes- 
ter ta na e seguridad di e tra- 
hado en bes di sinta intimida 
e trahado. Nan prioridad ta 
robes,” Maduro a subraya. 


Despues cu e grupo di tra- 
hadonan a entrega un ultimo 
carta indicando cu nan ta trek 
aden e ultimo punto di nan 
carta, pero ta para tras di e tur 
e potro puntonan, riba cual 
directiva di hospital a contes- 
ta cu un ultimatum, Maduro 
a splica cu e ultimatum aki e 
abogado di e sindicato ta bay 
contesta indicando cu nan no 


ta bay trek aden e carta pa- 
sobra e ta riba experiencia y 
hechonan cu e trahadonan ta 
biba y wak. 


Maduro a indica cu tanto 
Minister di Labor, Glenbert 
Croes, Minister di Salud, 
Dangui Oduber, y mediador 
ta na altura di e situacion cu 
ta andando aworaki na hos- 
pital. 


Por ultimo el a indica cu nan 
no a tende nada mas for di 
e director di hospital. Mad- 
uro a splica cu e sindicato a 
purba keda na mesa pa ne- 
gosha, nan manda diferente 
comunicado, carta, e-mail, 
pa e directiva y nan a keda 
tur e tempo na mesa pa purba 
regla e situacion pa bin cu un 
solucion, pero directiva no ta 
contestando e cartanan. Te 15 
di maart nan a contesta e car- 
tanan di e sindicato y directi- 
va ta keda riba nan ponencia. 


“E siman aki nan a intimida e 
OK team y esey a pone cu nos 
a sali a afo. Bo no por sigui 
tapa solo cu un dede. Menasa 
ta punto di orden akiden,” el 
a finalisa. 

Di dos edicion di Foro Nacional di Adulto Mayor 
Embehecemento di poblacion “ta manera un tsunami cu ta biniendo 
y lo tin efecto grave riba nos comunidad” 


E di dos edicion di Foro 
Nacional di Adulto Mayor 
a tuma luga ayera atardi 
na hotel Marriot na unda 
a trece dilanti un con- 
tinuacion di e plannan 
cu a delinea na e prome 
foro na october di aña 
pasa, pa asina traha na in- 
teres di adultonan mayor. 


Tabata dia 17 y 18 di october 
di aña pasa ora e prome Foro 
Nacional di Adulto Mayor a 
tuma lugar cu 135 stakehold- 
er, durante cual 26 organi- 
sacion a firma un convenio 
nacional, a hancra nan com- 
promiso pa sigui traha na bi- 
enestar di adultonan mayor, 
a identifica e problemanan y 
tambe a propone solucion. 
Ayera a presenta loke e or- 
ganisacionnan a constata y 
kico ta e solucionnan cu por 
implementa tanto riba corto 
plaso como den plaso largo, 
segun minister di Asun- 
tonan pa Adulto Mayor, Ur- 
sell Arends a expresa ayera. 


Tur esaki lo bini den un rap- 
port cu ta bay duna continui- 
dad y guia na implementacion 
di loke nan a propone y con 
nan ta bay implementa esaki. 


Minister Arends a señala cu 


tin tres aspecto importante 
unda cu tur adulto mayor 
mester di cuido tanto na cas 
como na otro instancianan 
y tambe e continuidad di 
maneho. Unabes nan ricibi 
e presentacion, e ora ey nan 
lo tin un miho bista di kico 
tur nan a constata y kico 
ta proponi como solucion. 


Den e foro aki tabatin como 
speaker un di e miembro di 
Intro Stuurgroep, Marion 
Agunbero, ken a splica cu 
nan trabao esencial a cuminsa 
den e prome Foro Nacio- 
nal y ta practicamente zorg 
pa coordina tur e trabao di e 
otro gruponan, unda tambe 
tin combersacion constan- 
te pa haya feedback di nan. 
Nan intencion ta pa crea e 
rapport a base di tur reco- 


mendacion di e gruponan 
aki, e ora nan lo bin cu con- 
sehonan integral pa Aruba. 


“Nos punto di salida ta cu 
nos tin cu wak e tema aki for 
di un punto amplio y no por 
wak un tema specifico sino 
integral, tur cos ta conecta cu 
otro. Esey ta nos meta. Esaki 
ta un tema cu ta toca eigen- 
lijk tur hende, directamente 
y indirectamente y lo afecta 
nos den diferente nivel. Em- 
behecemento di e poblacion 
cu ta algo cu ta tumando 
luga, lo tin impacto riba con 
nos ta biba, pero tambe tin 
impacto riba mercado lab- 
oral, scolnan y otro. E ta hopi 
mas amplio di loke nos ta 
pensa y esey ta nos trabao, pa 
considera esey y tuma e ac- 
cionnan necesario,” el a bisa. 


A base di e discusionnan, nan 
a crea tres comision cu ta riba 
tres tema cu nan a identifica, 
por ehemplo, ora adulto ta 
yega na edad di pension con 
nan ta bay manifesta esaki. “Pa 
e motibo ey, nos kier encura- 
sha e hendenan pa bay traha 
of kisas keda activo, no sola- 
mente fisicamente sino tam- 
be mentalmente, esey tambe 
ta yuda y ta crea oportuni- 
dadnan, pasobra nos mester 
di mas hende pa sigui traha 
den futuro pasobra e grupo di 
hendenan pa traha ta birando 
mas chikito,” el a sigura. 


Tin otro grupo cu ta enfoca 
riba e tema cu tin cierto hen- 
denan cu mester di ayudo. 
Tin boluntarionan cu ta bay 
un cas di cuido durante dia, 
nan mester traha con nan ta 
bay maneha esey y kico mes- 
ter. Ademas tin esnan cu door 
di situacion familiar mester 
bay un cas di cuido perma- 
nente, con nan ta bay sigui 
financia esaki y con grandi e 
hecho aki ta den futuro. “E 
ta interesante y ta cosnan cu 
nos tin cu bay pensa riba dje 
y sigui papia pa solucion’e, 
e ta manera un tsunami cu 
ta biniendo y lo tin efecto 
grave 
riba 
nos 
comuni- 
dad,” Agunbero a informa. 


Segun cifra cu a mustra den e 
foro, e poblacion riba 60 aña 
na Aruba ta ekivalente na 26% 
di e poblacion total cu 28.361 
persona, riba 65 aña ekiva- 
lente na 18% di e poblacion 
total cu 19.824 persona y mas 
di 80 aña di edad ta ekiva- 
lente na 4% cu 3.782 persona. 
Pa esaki, Dr. Israel Posner, 


ken tambe tabata presente 
den e foro a trece dilanti cu 
ta importante pa considera e 
cantidad di hende cu tin riba 
60 aña na Aruba cu den un 
tempo di 10 aña ta bay bira 
dobel. Ademas el a sigura cu 
mester ta realistico cu tasa di 
nacemento ta hopi abao. “An- 
tes bo tabata haya un famia 
cu tabatin 10 yiu, awendia 
nan tin 1 of dos yiu, esey ta 
un famia normal. Mester 
considera cu di un banda 
hendenan ta birando mas 
grandi y di otro banda, no tin 
hendenan cu ta nace, e ora 
ey ken ta bay cuida e hen- 
denan grandi ora mester?” 


Ademas, Dr. Posner a comen- 
ta cu Aruba tin otro problema 
adicional cu ta e desaroyo di e 
isla, hopi hotel, hopi restau- 
rant, hopi industria cu mes- 
ter di hende y no tin hende 
pa traha, ni pa cuida. “Kier- 
men e cos mas importante ta 
pa realisa cu nos tin un prob- 
lema y cu tin necesidad di 
haci algo riba dje, cu mester 
bin cu solucionnan posibel y 
stapnan cu nos por tuma pa 
mengua e crecemento aki.” 


Pa finalisa, el a declara cu co- 
munidad mester percura pa 
biba mas saludabel posibel y 
cu ora lo bira grandi di edad 
por ta un hende sano y ac- 
tivo, na Hulanda, manera e 
ta señala, tin 18 miyon hende 
pero nan tin mas cu 2.000 
hende cu ta mas bieu cu 100 
aña y cu ta cuida nan mes, 
ta mas activo, ta core bais, 
entre otro, Aruba mester 
purba logra algo asina tambe. 

Tips importante pa mayornan ora di scoge unda ta laga 
yiu(nan) durante vakantie di Semana Santa 


Recientemente, Gobierno 
di Aruba a decreta luna 
di april como luna nacio- 
nal di conscientisacion 
pa abuso di mucha. Esaki 
pa trece conscientisacion 
ariba e problema aki y pa 
haci un yamado na henter 
pueblo di Aruba pa para 
keto na e problema aki cu 
ta afecta e muchanan. 


Cu vakantie di Semana Santa 
den porta tambe, ta impor- 
tante pa haci otro yamado 
na sobre todo e mayor- y 
voogdnan di e muchanan pa 
tene cuenta na unda ta laga 
nan yiunan durante dia, du- 
rante e dianan cu tin vakantie 
pa evita cu negligencia, abuso 
emocional y/of abuso sexual 


tuma luga. 


Diferente fundacion cu ta en- 
foca ariba bienestar di mucha 
ta ofrece tips na mayornan pa 
tene cuenta cu algun punto di 
hopi importancia na momen- 
to di scoge un camp di vakan- 
tie pa e yiu of e persona cu lo 
wak pa e mucha mientras cu 
e mayor ta traha. 


Prome cu tur cos mayornan 
mester papia cu e mucha y 
tin un bon comunicacion cu 
e mucha. Puntra e mucha 
kico ta su interesnan, kico e ta 
desea di haci durante vakan- 
tie y si e ta sinti comodo cu 
e persona(nan) cu e ta bay 
cuid’e. 


Den caso cu e mucha expresa 
algun emocion negativo con- 
tra di algun persona of activi- 
dad specifico, ta importante 
pa e mayor investiga un poco 
y puntra e yiu kico ta e mo- 
tibo cu e tin e sentimentonan 
ey pa e persona of e actividad 
specifico. 


Den caso cu e mayor tuma e 
decision pa scoge un vakan- 
tie camp pa e mucha pasa su 
dianan di vakantie, tin algun 
punto importante pa tene 
cuenta cune. E mayor mester 
puntra cuanto mucha e camp 
ta tuma, cuanto lider tin pa 
mucha, si tin camara di segu- 
ridad, si tin algun momento 
durante dia cu e mucha ta su 
so of si e ta keda su so cu al- 
gun adulto. 


Tambe ta bon pa puntra kico 
ta e actividadnan cu tin plania 
pa haci durante e siman y ta 
esencial tambe pa puntra kico 
ta e protocolnan di seguridad 
cu tin na luga den caso cu tin 
emergencia y si e lidernan tin 
certificacion den prome aux- 
ilio. 


Durante e dianan aki ta im- 
portante tambe pa mayornan 
comunica bon cu nan yiu. 
Tene un combersacion cu e 
mucha sin ningun distrac- 
cion pa puntra con e dia a bay, 
kico nan a haci durante dia y 
si tabatin algun problema of 
momento di incomodidad pa 
e mucha. 


Prevencion di cualkier tipo 
di abuso ta cuminsa na cas y 
mayor- y familiarnan mester 


ta atento na e posibel señal- 
nan cu ta indica cu e mucha 
por a experiencia algun tipo 
di abuso. 


Riba rednan social ciudada- 
nonan tambe a haci yamado 
na mayornan pa tene cuenta 
unda nan ta scoge pa laga nan 
yiunan durante e dianan di 
vakantie. 


“Bon dia. Mi kier haci un 
yamado na henter e pueblo 
di Aruba pa tene hopi cuid- 
ao na unda bo ta laga bo yiu. 
Tin hopi pedofiel na Aruba y 
nan ta probecha pa abusa di e 
muchanan ora nan ta hunga 
cu e mucha, na camp, na e 
diferente actividad. Please no 
laga bo yiu ni un caminda si 
bo no ta wak cu e mucha ta 
sigur, no lag’e,” un usuario a 
publica ariba un pagina pop- 
ular di e red social Facebook. 


E persona ta sigui indica cu si 
e mucha ta bay un actividad, 
pa e mayor of responsable 
di e mucha tuma nomber di 
e persona cu ta bay cuida e 
mucha. E ta enfatisa tambe e 
importancia pa e mayornan 
papia hopi cu nan yiu pa no 
laga niun hende mishi cune. 


“Si ora bo laga e mucha un 
caminda y bo wak e mucha 
tin un comportacion dife- 
rente, cu e ta sinti tristo of tin 
miedo, tene hopi cuidao cu 
esey. Si boso conoce un luga 
cu algo a pasa cu algun mucha 
please informa otro mayor pa 
no hiba su yiu eynan. Danki,” 
e usuario a finalisa. 

SETAR ta contento di partner cu Aruba 
Scholarship Foundation 


Recientemente 
SETAR 
a haci un donacion na 
Aruba Scholarship Foun- 
dation pa brinda nos stu- 
diantenan cu ta bay studia 
na Merca, Canada of den 
region e oportunidad pa 
ricibi un beca. Cu e dona- 
cion aki, SETAR ta com- 
promete su mes cu e ense- 
ñansa di nos hobennan y e 


crecemento profesional di 
nos studiantenan cu ta nos 
futuro profesionalnan. 


Aruba Scholarship Founda- 
tion a wordo funda na 1989 
y ta un fundacion completa- 
mente independiente cu ta 
otorga beca cu fondo ricibi 
di fundraising y donacion tur 
aña pa e studiante por sigui 


un estudio superior acredita 
den exterior. E becanan ta 
completamente complemen- 
tario banda di e studielening 
di Aruba. 


Desde su existencia Aruba 
Scholarship Foundation a 
otorga mas cu 100 beca den 
diferente ramo. 


Proyecto eco-counter “lo midi e fluho di bishitantenan 
na e areanan natural di Aruba” 


Aruba Tourism Author- 
ity (A.T.A.) ta anuncia cu 
a firma acuerdo di un aña 
cu Fundacion Parke Na- 
cional Aruba (FPNA). Cu 
e acuerdo strategico aki, 
A.T.A. ta reafirma su com- 
promiso pa sigui traha di 
cerca cu FPNA como un 
sosten mutuo pa cu es- 
fuersonan continuo den 
proteccion y preservacion 
di nos naturalesa. 


A.T.A. ta reconoce cu e nece- 
sidad pa enfoca riba un de- 
saroyo turistico duradero y 
sostenibel ta di suma im- 
portancia como un esfuerso 
comun. Uniendo forsa, nos 
por garantisa cu nos pilar 
economico principal ta keda 
un fuente di entrada vital pa e 
añanan binidero. E vision di 
A.T.A. ta basa riba e modelo 
di ‘High Value – Low Impact’ 
cu ta para pa un balans entre 
cuater pilar cu ta e ‘Calidad di 
Bida di e residente’, ‘Calidad 
di Experiencia di e Bishitan- 
te’, Proteccion y Preservacion 
di Naturalesa & Medio Am- 
biente, y Contribucion Eco- 
nomico di e Sector Turistico’. 
Pa hopi aña caba A.T.A. ta 


provee sosten na FPNA pa 
cu inversionnan den proyec- 
tonan unda turismo y natu- 
ralesa por coexisti. Ademas 
A.T.A. lo sigui pone fon- 
donan disponibel pa man- 
tencion y renobacion di dife- 
rente sitionan turistico, asina 
mehorando seguridad, ac- 
cesibilidad y experencia di e 
local y bishitantenan di e isla 
y alabes maneha e impacto di 
e bishitantenan riba naturale- 
sa. E acuerdo cu a firma ta en- 
foca riba proyectonan infra- 
structural, manera e proyecto 
di mantencion di railing,trapi 
y otro facilidadnan na entre 
otro Conchi, Dos Playa, Boca 
Prins, Grot Fontein y Grot 


Quadirikiri den Parke Nacio- 
nal Arikok, y tambe lo coloca 
“boulders” na saliña Malmok 
pa limita trafico. 


Como e entidad encarga cu 
maneho y mercadeo di nos 
isla, A.T.A. lo asisti tambe 
den promocion corecto di 
experencianan autentico den 
y rond di e areanan cu ta 
resorta bou di FPNA. Par- 
ticularmente lo percura pa 
alineacion den esfuersonan 
di comunicacion, lo enfoca 
riba codigo di conducta in- 
formando bishitantenan di 
entre otro reglanan y ley, y 
lo brinda mas informacion y 
educacion referente nos par- 
hanan y nos naturalesa. 


A.T.A. lo pues sigui traha di 
cerca cu FPNA pa maneha 
bishitantenan di un manera 
cu ta minimalisa daño na na- 
turalesa y medio ambiente 
mientras ta promove sos- 
tenibilidad. Esaki mescos cu 
a bin ta haci, unda entre otro 
a inverti den Mangel Halto, y 
tambe a coloca “boulders” na 
Sasarawichi. 


E colaboracion strategico aki 
ta nifica tambe cu A.T.A. lo 
obtene informacion y data 
mas concreto di bishitan- 
tenan a traves di un proyecto 
nobo cu lo lansa otro luna, 
esta e eco-counter cu lo midi 
e fluho di bishitantenan na 
e areanan natural di Aruba 
y habilita pa adapta maneho 
den futuro. A traves di in- 
stalacion di Eco-Counter na 
diferente 
localidadnan 
cu 
trafico halto di bishitante, 
A.T.A lo por provee data cu 
lo yuda cu mihor planifica- 
cion. E Eco-counter ta of- 
rece un solucion cu ta conta 
y analisa peaton a traves di un 
scan cu ta garantisa e priva- 
cidad di bishitantenan. E are- 
anan cu lo mira instalacion di 
e Eco-counter ta inclui Con- 
chi, Grot Fontein y Spaans 
Lagoen, pa cuminsa, cu ta cay 
bou di maneho di FPNA. 


“Nos ta sumamente entu- 
siasma pa sigui colabora cu 
FPNA den nos mision mu- 


tuo pa preserva y proteha 
nos tesoronan natural y nos 
medio ambiente. Esaki ta un 
paso importante pa nos co- 
munidad y turismo di Aruba 
den su totalidad. E acuerdo 
di colaboracion aki ta cubri 
un total di mey miyon florin 
cu ta inverti pa duna sosten y 
realse na e causa comun y ta 
un muestra di compromiso 
entre A.T.A. cu FPNA, un 
compromiso cu ta ancra den 
A.T.A. & FPNA su plan di 
maneho multi anual”, tabata 
palabranan di CEO di A.T.A. 
Ronella Croes na e ocasion 
aki. 


“Fundacion Parke Nacional 
Aruba como un organizacion 
independiente di maneho di 
conservacion di naturalesa 
den areanan terrestre y ma- 
rino na Aruba ta sumamente 
contento di por firma un 
acuerdo di colaboracion cu 
A.T.A.”, Tyson Lopez, Chief 
Executive Officer, FPNA ta 
comenta. E colaboracion lo 
reinforsa FPNA su direccion 
manera ta poni den nos Multi 
Annual Corporate Strategy 
2023 – 2032 di traha pa yega 
y atrae un tipo di turismo cu 
ta mas conciente di nan im- 
pacto riba naturalesa door di 
informa, educa y ofrece ex- 
periencianan sostenible cu 
ta crea e transformacion den 
nos bishitantenan cu tin un 
aprecio sosteni y un sentido 
di responsabilidad pa natura- 
lesa. 

Estudio enorme ta confirma cu Viagra ta 
reduci riesgo di Alzheimer’s cu mas di 50% 


Estudio enorme ta con- 
firma cu Viagra ta reduci 
riesgo di Alzheimer’s cu 
mas di 50% 


(ScienceAlert) – Un farma- 
ceutico aproba pa FDA pa 
trata disfuncion erectil pron- 
to por keda recomenda como 
un terapia pa reduci riesgo di 
malesa di Alzheimer. 


Door di analisa data di se- 
guro medico hunto cu un 
investigacion di laboratorio 
riba e efectonan genetico y 
neurologico di sildenafil – un 
remedi bendi comunmente 
bao di e nomber Viagra – in- 
vestigadornan na Merca a 
valida e potencial di e remedi 
den stop proteina critico den 
celnan nervioso di lora entre 
otro formando un desaster 
mortal. 


Estudionan ripitidamente a 
demostra cu blockernan di 
enzym yama phosphidies- 
terase (PDE) inhibitor no 
solamente tin un habilidad pa 
promove fluho di sanger den 
e penis, sino tambe por pre- 
veni e neuro-degeneracion 


responsable pa demencia. 


E potencial aki por no ta asina 
sorprendente, mirando cu 
PDE ta conoci pa ta involucra 
den e camindanan di señal di 
nervio cu ta influencia neuro- 
plasticidad. Investigacionnan 
anterior riba modelonan ani- 
mal a mustra cu e inhibidor 
PDE, sildenafil, ta reduci e 
phosphorylation 
excesivo 
di proteina ‘tau’ den celnan 
nervioso cu ta causa cu nan ta 
forma ‘toxic tangles’, yudan- 
do mehora memoria y salud 
cognitivo. 


Sinembargo, no tur inves- 
tigacion ta asina positivo, cu 
algun estudio fayando pa nota 
un efecto riba nivel di pobla- 
cion en absoluto. Y mientras 
e remedi por tin un efecto 
riba nivel neurologico, e me- 
canismo tras di e proceso aki 
ainda no ta comprondi com- 
pletamente. 


Investigadornan na Merca a 
usa cultura di cel di neurona 
crea for di stem cell dona pa 
pashent di Alzheimer’s pa 
traha un mapa di e actividad 


metabolico y genetico tras 
di e efectonan terapeutico di 
sildenafil. 
Despues di cinco dia di trata- 
mento, e neuronanan crea 
den laboratorio a produci 
nivelnan 
significantemente 
abao di proteina tau cu con- 
centracionnan excesivo di 
phosphorus agrega, confir- 
mando e rol di sildenafil pa 
protege celnan cerebral. 


Un lectura di mensahenan 
produci pa DNA di e celnan 
a haya centenares di cambio 
den expresion di gen, hopi 
involucrando e structuranan 
di inflamacion, kiebre den 
comunicacion entre nervio, y 
guia di cel nervioso. 


Mientras cu estudionan adi- 
cional ta bay ta necesario pa 
descifra exactamente con e 
influencianan sutil aki por ta 
involucra den e patologia tras 
di Alzheimer’s, compronde e 
famianan genetico principal 
afecta pa sildenafil ta provee 
un fundacion solido pa com- 
pronde pakico e ta traha y 
talbes pakico algun cerebro ta 
desaroya Alzheimer’s. 


Un di dos caracteristica di 
e estudio a usa AI pa busca 
señal di sildenafil trahando 
na nivel di poblacion. Estu- 
dionan anterior a usa data di 
seguro medico pa haya cu 
sildenafil ta reduci riesgo di 
malesa di Alzheimer pa alre- 
dedor di 60 porciento. 
Sinembargo, esakinan a de- 
pende riba un solo base di 
dato di seguro, potencial- 
mente fayando den variable 
cu por revela un conclusion 
diferente. Ademas, e estudio- 
nan aki a sugeri cu pashent- 
nan ricibiendo tratamento pa 
presion halto den pulmon – 
hipertension pulmonar (PH) 
– no a mira e mesun reduc- 
cion den riesgo di demencia. 


E investigadornan a inclui 
cuatro tratamento prescribi 
comunmente pa PH den nan 
analisis di data, no solamente 
confirmando cu sildenafil a 
reduci riesgo di Alzheimer’s 
cu alrededor di 60 porciento, 


pero hayando cu el a reduci 
riesgo den hende cu hiper- 
tension pulmonar toch. 


Mientras sildenafil ya tin 
aprobacion di FDA pa dis- 
funcion erectil, demostra su 
seguridad y efectividad pa 
reduci riesgo di Alzheimer’s 
por duna autoridadnan di 
salud un manera rapido p 
atende loke ta mustra como 
un aumento den demencia. 
Poblacionnan embeheciendo 
na mundo por spera cu e can- 
tidad di individuo bibando cu 
demencia lo casi duplica cada 
20 aña, di menos cu 80 miyon 
fin di e decada aki na casi 140 
miyon pa mita di siglo. Si ya 
nos tin un pildo cu por baha 
e cantidad aki, investigacion 
asina ta bay ta vital pa proba 
su balor. 


E investigacion aki tabata pu- 
blica den Journal of Alzheim- 
er’s Disease. 


Kimiconan den hogar ta un menasa pa 
salud cerebral, segun estudio 


(UPI) –Hopi kimico usa 
den hogar, incluyendo es- 
nan den tratamento pa 
cabey, spray pa mueble y 
desinfectante, por ta un 
riesgo pa salud cerebral y 
por ta vincula na malesa 
neurologico manera scle- 
rosis multiple y autismo, 
cientificonan a reporta 
ayera. 


Un estudio di e Case Western 
Reserve University School of 
Medicine basa na Ohio, Mer- 
ca, publica den Nature Neu- 
roscience, a haya cu 292 di e 
1,823 kimico comun examina 
tabata venenoso pa un tipo 
special di cel cerebral yama 
oligodendrocyte, cu ta crea 
insulacion protectivo rond di 
celulanan nervioso. 


Dr. Paul Tesar, investigador 
principal di e estudio, a bisa 
cu perdida di oligodendro- 
cytes ta e base di sclerosis 
multiple y otro malesa neuro- 
logico, y cu awo nan ta mus- 
tra cu kimiconan specifico 
den productonan di consum- 
idor ta daña oligodendrocytes 
directamente, representando 
un factor di riesgo anterior- 
mente no reconoci pa malesa 
neurologico. 


E estudio, cu a usa raton, ta 
nota cu problema neurologi- 
co ta afecta miyones di per- 
sona, pero apenas un fraccion 
di e casonan aki ta atribui na 
genetica, agregando cu “fac- 
tornan ambiental desconoci 
ta contribuidornan impor- 
tante na malesa neurologico.” 


E estudio ta punta riba mayor 
uso di productonan manera 
spray desinfectante den bida 
diario desde pandemia di Co- 
vid-19, y cu hende ta exponi 
mas regularmente na toxi- 
nanan potencial. Tambe ta 
nota cu hopi producto elec- 
tronico y di mueble tambe ta 
contene toxina asina cu hen- 
de ta usa diariamente. 


Autor lider di e estudio a 
bisa cu oligodendrocytes – 
pero no otro celnan di cere- 
bro – ta “sorprendemente 
vulnerable pa substancianan 
kimico (quaternary ammo- 
nium compounds y organo- 
phosphate flame retardants) 
usa den productonan dia- 
riamente pa un variedad di 


proposito y motibo. 


Un estudio di 2019 a bisa cu 
stof na cas por contene kimi- 
conan toxico usa pa un varie- 
dad di aparato diario, electro- 
nico of no. Esaki a yega casi 
tres aña despues di un estudio 
separa na 2016 di hogarnan 
na 14 estado di Merca cu a 
identifica 45 kimico poten- 
cialmente toxico den stof na 
cas. 
Na 2018, un estudio dife- 
rente tambe a vincula e uso di 
cierto kimico na cas of indus- 
trial na daño na riñon door di 


exposicion na cuminda awa y 
aire contamina, mientras otro 
estudio e mesun aña a bisa cu 
productonan di hogar prob- 
ablemente ta contribui na 
contaminacion di aire mesun 
hopi cu vehiculo di gasolin. 


E team di investigacion di e 
estudio nobo aki, cu a inclui 
miembronan di Agencia di 
Proteccion Ambiental (EPA) 
a bisa cu mas investigacion 
ta necesario pa determina e 
impacto completo y efecto di 
e kimiconan aki riba e salud 
general di cerebro. 

Parlamentario ta trece dilanti preocupacion pa standard di higiena 
den sector di hospitalidad 


(CuraçaoChronicle) 
- 
Miembro di Parlamento 
Giblert Doran ta preocupa 
tocante e nivelnan di higi- 
ena den e sector di hospi- 
talidad. 


Pa e motibo aki, el a propone 
pa e Committee for Public 
Health, Environment and Na- 
ture di parlamento organisa un 
reunion cu e compania Service 
HACCP Safety Curaçao. E 
kier pa representantenan di e 
compania atende e aspectonan 
di higiena den e industria di 
hospitalidad. 


Segun 
Doran, 
preocupa- 
cionnan tocante con safe e 
cuminda ta, ta keda aumenta, 
specialmente ora ta trata di e 
proceso di preparacion di e 
cuminda unda segun e miem- 
bro di parlamento, erornan ta 
tuma luga frecuentemente. E 
ta boga pa companianan op- 
era segun un plan di siguridad 
di cuminda, un ‘Food Safety 
Plan.’ 


Service HACCP Safety Cu- 
raçao a ser estableci dia 10 di 
juli den aña 2016, cu e meta 
di asisti y duna conseho na 
localidadnan cu ta bende, 


procesa of distribui cuminda. 
Esaki ta inclui restaurantnan, 
hotelnan, panaderianan, pis- 
cadornan cu ta bende banda 
di caminda y bendedornan di 
fruta y berdura, bar di snack y 
bendedornan di cuminda du- 
rante eventonan di carnaval 
of otro actividadnan. Interna- 
cionalmente, e paisnan manera 
Merca, Hulanda y otro paisnan 
Europeo usa e sistema di Haz- 
ard Analysis Critical Control 
Point (HACCP). Sinembargo, 
e sistema aki te ainda no ta an- 
cra den e legislacion local na 
Corsou. 


Sindicatonan na Corsou ta cuestiona dicon Van Huffelen no a papia cu nan 


(CuraçaoChronicle) 
- 
Sindicatonan na Corsou 
ta sumamente desapunta 
cu nan no por a papia cu 
Secretario di Estado Al- 
exandra 
Van 
Huffelen 
durante su bishita na e 
isla siman pasa. Kenneth 
Valpoort, un miembro di 
National Dialogue, cual ta 
representa e sindicatonan, 
a declara esaki. 


Van Huffelen extensamente a 


papia tocante e progreso di e 
reforma di leynan social y di 
labor riba e isla cu e minister 
di SOAW. Tambe el a reuni 
cu negociantenan local. E 
sindicatonan tambe tabata 
kier a sinta cu Van Huffelen 
pa motibo cu nan ta exigi cu 
mester tin proteccion sufici- 
ente pa e clase cu ta traha den 
reformanan social. Nan ta 
lamenta cu no tabatin espacio 
pa discusion. 


Pa un tempo caba, e sindica- 
tonan no a ricibi ningun in- 
formacion for di e gobierno 
den National Dialogue to- 
cante e reforma. Haciendo e 
situacion pio, Van Huffelen a 
declara durante e conferencia 


di prensa na Corsou cu tin 
un necesidad di sigui reforma 
social y cu e tin dialogo ex- 
tenso cu Minister Ruthmilda 
Larmonie-Cecilia di SOAW 
tocante e aspecto di reforma 
y siguridad social cu mester 


provee den e mercado lab- 
oral. 


E sindicatonan tambe kier 
participa den e dialogonan, 
Valpoort a splica. 


Ta urgi Corsou stop di atrae 
consumidornan di Australia den 
casinonan online 


(CuraçaoChronicle) - E 
vigilante di media ta con- 
tinuamente urgi autori- 
dadnan na Corsou para e 
atraccion di consumidor- 
nan na Australia di parti di 
casinonan online mientras 
e ta expande su blacklist di 
operadornan. 


Entidadnan di wega di placa 
fuera di e pais awo ta prohibi 
di dirigi nan servicionan na 
Australianonan. Un porcion 
significante di casi 1,000 
website a ser restringi pa e 
vigilante cu tabatin licencia 
na Corsou, cual a bira un 
‘hotspot’ pa casinonan online 
a causa di poco monitoreo. 
Segun e vocero di Australian 
Communications and Media 
Authority (Acma), e agencia 
tabatin dialogo tocante e in- 
vestigacionnan tocante e ser- 
vicionan individual licencia 
na corsou desde cu a tene e 
reunion den juni cu e regu- 
lador pa establece contacto. E 
vocero a enfatisa cu Acma ta 
traha cu curpanan regulato- 
rio den exterior pa yuda den 
preveni y stroba servicionan 
ilegal. 


E reunion den juni a ser causa 
pa un keho di Acma haci na 


Corsou su minister di finan- 
zas, Javier Silvania, tocante 
aproximadamente 90 casino 
online cu aparentemente ta 
sigui atrae consumidornan 
Australiano apesar di adver- 
tencia di problemanan legal. 
Desde e tempo aki, Acma a 
agrega varios website di wega 
di placa, tambe basa na Cor- 
sou, na su blacklist. Apesar di 
esaki, algun di e websitenan 
aki ta permanece operacional, 
promoviendo nan mes como 
e “miho website di casino 
online Australiano” y ofre- 
ciendo “bonus di bon bini” 
lucrativo di te hasta 2,650 
dollar. 


Corsou actualmente tin 4 
compania cu licencia di wega 
di placa master cu ta otorga 
sub-licencia na operadornan 
fuera di e pais. Sinembargo, 
tin un bista limita di e proceso 
aki y e transparencia tocante e 
doñonan di e sub-licencianan 
y nan localidad fisico. Acma 
ta kere cu e companianan aki 
no ta responsabel. 


Den respuesta na Acma su 
preocupacion, Corsou ta 
pasando door di reforma 
den e industria aki. Un en- 
tidad nobo, Curaçao Gaming 


Authority, pronto lo duna li- 
cencianan basa riba un com- 
pania su record y esunnan cu 
tin licencia master no lo ser 
permiti duna sub-licencia pa 
un tarifa. 


Curaçao Gaming Control 
Board a expresa cu nan ta 
dispuesto pa colabora cu e 
regular Australiano y a sigura 
cu nan ta tuma ofensanan se- 
rio y lo tuma accion necesario 
pa para esaki. E regulador lo 
asumi mas control y bista di 
e licencianan for di maart 31, 
segun un actualisacion cu a 
provee na e industria di wega 
di placa online anteriormente 
e luna aki. 


Curaçao Gaming Control 
Board tin e meta di man- 
tene un industria di gaming 
practicamente liber di cri- 
men, sigura cu esunnan cu 
tin licencia ta opera husta- 
mente y transparentemente 
y proteha e hungadornan vul- 
nerabel, incluyendo menor- 
nan. Aplicantenan y esunnan 
cu tin e licencia ta premira di 
haci esfuersonan rasonabel pa 
cumpli cu e ley y guianan di 
sancionnan financiero den e 
paisnan unda nan servicionan 
ta evalua. 

Miyones cu gobierno a inverti den scolnan cu desbentaha 
te ainda no ta yudando 


(NLTimes) - E 375 miyon 
euro cu e gobierno a in- 
verti den haci scolnan den 
barionan cu menos pros- 
peridad mas atractivo pa 
docentenan te ainda no a 


duna resultado, Nether- 
lands Bureau for Econom- 
ic Policy Analysis (CBP) 
a bisa den un rapport pu- 
blica diamars. 


Den e aña escolar di 2021 pa 
2022, e prome dos añanan 
cu e cantidad aki lo cubri, e 
inversion no tabatin “nin- 
gun efecto grandi riba e re- 
tencion, entrada of salida di 
docentenan na e scolnan aki. 
Tambe nan no a traha mas or- 
anan,” CPB a bisa. 
E zakgeld aki tin e intencion 


di reduci e falta di igualdad di 
oportunidad entre muchanan 
den diferente scolnan y yuda 
traha riba e atraso crea pa e 
pandemia 
di 
coronavirus. 
Investigacion haci anterior- 
mente a demostra cu e scol- 
nan den barionan cu menos 
prosperidad cu studiantenan 
y tin necesidad mas atencion 
ta lucha hopi mas cu e esca- 
sez di docente compara cu 
districtonan cu mas prosperi- 
dad. 


Mientras e zakgeld no a duna 


resultado den mas docente pa 
scolnan den “desbentaha”, si 
el a resulta den un aumento di 
salario pa e docentenan cu ta 
traha aki, CPB a splica. Nan 
averahe di pago pa ora a au- 
menta cu aproximadamente 
6.5 porciento mas cu e cole- 
ganan na scol cu no ta ricibi 
e zakgeld. E agencia a agrega 
cu ta “demasiado trempan 
pa yega na un conclusion to- 
cante e efectividad” di e za- 
kgeld. “E medida a ser anun- 
cia poco prome cu el a drenta 
den efecto. Scolnan y docen- 


tenan posiblemente a reac- 
ciona diferente na e medida 
si e lo a ser anuncia prome. 
E naturalesa temporario di e 
medida posiblemente tambe 
ta influencia con efectivo e 
ta,” CPB a bisa. 


CPB lo monitor e efecto di e 
zakgeld un biaha mas na mo- 
mento cu e tin data di e aña 
escolar 2022/2023. “E estudio 
‘follow up’ aki lo provee un 
imagen mas completo di e 
efectonan.” 


Tabatin alrededor di 30,600 adulto sin cas aña pasa na Hulanda 


(NLTimes) - Na Hulanda, 
un calculacion di mas o 
menos 30,600 persona en- 
tre 18 pa 65 aña no tabatin 
un dak riba nan cabes aña 
pasa. Esaki ta mas cu den 
aña 2022, ora cu mas o me- 
nos 26,600 persona den e 
categoria di edad aki taba- 
ta den e mesun situacion. 


Sinembargo, a causa di mar- 
gen di incertidumbre, e ta de- 
masiado trempan pa papia di 


un aumento, CBS a reporta. 
“Desde aña 2018, e cantidad 
di persona sin cas entre 18 pa 
65 aña a disminui continua- 
mente,” investigador di CBS 
Tanja Graag a reporta. “Bo 
por bisa cu por lo menos e 
disminucion aki a stop of cu 
e cantidad di persona sin cas 
a stabilisa.” 


Secretario di Estado Maarten 
van Ooijen di Salud Publico, 
Bienestar y Deporte a yama 


e aumento di e cantidad di 
persona sin cas “hopi preocu- 
pante, inaceptabel y e opuesto 
di loke nos kier.” E no ta haya 
cu ta demasiado trempan pa 
papia di un aumento, manera 
CBs ta pensa. 
Un motibo preciso pa e pausa 
den e disminucion ta dificil 
pa duna. “Pero tin problem- 
anan cu por hunga un rol, di 
mesun manera cu e problem- 
anan actual c u facilidadnan y 
viviendanan pa empleadonan 


migrante,” Traag a bisa. Di 
e personanan sin un cas aña 
pasa, 8 porciento no tabata 
naci na Hulanda pero den 
otro pais Europeo. Den aña 


2022, esaki tabata 5 porcien- 
to. “E no ta nifica cu nan tur 
ta empleado migrante pero e 
ta obvio cu e no ta hunga un 
rol.” 

“Caminda di cruz” di 3.000 migrante a sali for di sur di Mexico pa pidi 
un miho politica di migracion 
(EFE) – Un “Caminda di 
cruz Migrante” cu 3.000 
persona di 15 nacionalidad 
a sali for di frontera sur 
Mexicano dialuna ultimo, 
cuminsando Semana San- 
ta, rumbo pa capital di e 
pais y asina exigi miho po- 
litica di migracion memey 
di tension pa campañanan 
presidencial na Mexico y 
Merca. 


Na comienso di e caminda 
di cruz, e pastoor Heymann 
Vázquez Medina di Ciudad 
Hidalgo, ubica na frontera di 
Mexico cu Guatemala, a pidi 
pa caba cu extorsion, horta- 
mento y asesinato di migran- 
tenan. 


E sacerdote a considera cu 
politica migratorio di Mexico 
no ta aclaria pakico no ta re- 
solve e proceso di regulari- 
sacion y ta impedi e migran- 
tenan pa subi un transporte 
publico pa avansa den nan 
caminda pero si ta laga nan 
cana den careteranan na unda 
te detene nan pa despues de- 
porta nan. 


E caminata a sali trempan 


mainta cu destino na locali- 
dad Alvaro Obregon, na esta- 
do di Chiapas, como e prome 
parada. 
E grupo di stranheronan ta e 
di dos movemento di e aña 
aki cu ta sali for di frontera 
sur cu apoyo di Iglesia Catol- 
ico local. 
Luis Rey García Villagrán, co- 
ordinador di Centro di Iden- 


tificacion Humano (CDH), 
ken normalmente ta acom- 
paña e migrantenan, a critica 
cu Gobierno Mexicano no a 
resolve e crisis humanitario 
causa pa migracion. 
“Migrantenan no tin otro op- 
cion cu sali canando den gru- 
po of subi den un container,” 
el a sostene. 
E caminata di e migrantenan, 


segun el a agrega, “ta repre- 
senta un dolor di e trama di 
migrante cu kier yega Mer- 
ca.” 


E caminata ta avansa memey 
di fluho migratorio na Nort 
America, na unda migracion 
iregular detecta pa Mexico a 
subi na 77% na 2023, super- 
ando 782.000 persona, segun 


Unidad di Politica Migratorio 
di Secretaria di Gobernacion. 


Mientras cu Oficina di Ad- 
uana y Proteccion Fronteriso 
di Merca, siman pasa a pu- 
blica cu na februari a detene 
140.644 migrante na frontera 
cu Mexico, casi 16.000 mas 
cu na januari. 


Migrantenan di caminda di 
cruz a pidi pa stop e discrimi- 
nacion debi na campaña pres- 
idencial na Mexico y Merca, 
na unda presidente Merica- 
no, Joe Biden y su antecesor 
Donald Trump (2017-2021) 
cu ta aspira na reeleccion cu 
Partido Republicano, a prim- 
inti cera frontera y pone mas 
restriccion pa migracion y 
asilo. 


“Nos ta marcha pa un futuro 
miho pasobra nos ta menasa, 
nos no ta nada den comuni- 
dad aki, na e pais aki, loke nos 
kier ta pa cana, marcha y yega 
na e tera priminti, manera 
pueblo ta bisa,” e dominicano 
Pozo Valdez, ken tambe ta un 
pastoor religioso a bisa. 


A crea un programa di AI pa preveni catastrofe ambiental 
na Argentina 


(La Nacion) – Crea pa un 
movemento 
ambientalista 
cu magistrado di Corte Su- 
premo, Ricardo Lorenzetti a 
inspira a traves di su buki “El 
Nuevo Enemigo,” Terra ta e 
activista ambiental Argentino 
crea cu AI cu ta busca “evita 
catastrofe ambiental.” 


E creacion aki tin un “trata- 
mento artistico di bira real cu 
ta permitiele convivi simulta- 
neamente na tur dimension 
diseña pa sernan humano. 


E proyecto a cuminsa mas cu 
dos aña atras for di ideanan 
di e buki di e magistrado 
Lorenzetti, cu ta propone “un 
yamada na accion ambiental 
conhunto” y cooperacion en- 
tre sectornan como ciencia, 
husticia, religion, educacion, 
politica, economia, cultura y 
sociedad, “for di un version 
holistico.” 


“Nos kier preveni e catastro- 
fenan prome cu reacciona 
despues na e dañonan causa. 
Nos kier igualdad di genero, 
respet pa diversidad biologico 
y cultural, y menos desigual- 
dad economico. Esaki ta un 
lucha pa un cambio moral. 
Cada un den su luga, na su 


manera, cu su medionan; 
loke no tin espacio aki ta in- 
diferencia. Nos kier cambia 
curso di historia, pasobra no 
por enfrenta desafionan di 
siglo 21 cu politica publico 
di pasado,” nan ta señala y 
sigura cu e idea ta pa avansa 
den un “idealismo nobo, un 
cambio di consenshi y di ba- 
lornan, un cultura nobo; pa- 
sobra ambientalismo no ta un 


moda.” 


Prome cu a bira publico, du- 
rante mas di 24 luna, e desa- 
royadonan di e proposicion 
a haci varios presentacion na 
tur e pais pa laga “un men- 
sahe di conscientisacion y pa 
invita tur ciudadanonan pa 
uni na e reconstruccion di 
Argentina.” 
Den sentido aki, e proyecto 


a duna origen na un serie di 
causanan ambiental cu a laga 
como resultado centro di re- 
coleccion di simianan. Segun 
nan ta calcula, e accion aki di 
AI lo duna como posibilidad 
e recuperacion di biodiver- 
sidad cu a perde den ultimo 
catastrofe na Corrientes ya 
cu, debi na labor conhunto 
realisa pa e movemento, den 
e zona ey ta na unda a crea un 


espacio cu a permiti colecta 
especienan nativo di 40.000 
hectar di boskenan cu a kima 
na 2022. 


“Den un mundo unda cada 
dia tecnologia ta avansa mas, 
Terra ta exigi e proteccion 
urgente di nos planeta. E ta e 
sintesis virtual cu lo permiti 
nos ta presente di manera si- 
multaneo na diferente parti di 
mundo, papiando diferente 
idioma, canta y ta protagoni- 
sta activo di transformacion. 
Nos mester un movemento 
nobo, cu lo uni nos tur y cu 
lo compronde cu unico en- 
emigo cu nos tin, ta e collapse 
ambiental.” Nan ta sigura. 


Lorenzetti, ex-presidente di 
Corte Supremo, a crea In- 
stituto Hudicial Global Am- 
biental, cu ta reuni huesnan 
rond di mundo. Ademas, 
ta co-presidente di Interna- 
cional Advisory Council di 
ONU Medio Ambiente en- 
tre otro titulonan, su buki 
riba derecho ambiental a ser 
publica na Argentina, Merca, 
Colombia, Mexico, Panama, 
Peru, Paraguay, Brasil, Spaña 
e Italia. 

Jamaica: Vice-canciyer di UWI ta busca apoyo pa husticia reparatorio 


Vice canciyer di Univer- 
sity of West Indies (UWI) 
Sr. Hilary Beckles a pidi 
Nacionnan Uni dialuna 
ultimo pa sostene husti- 
cia reparatorio como un 
paradigma di desaroyo, 
indicando cu paisnan di 
Caribe sa hopi bon di e 
narativa y e hermentnan 
di teror. 


Den un discurso na Asamblea 
General di Nacionnan Uni, 
pa e ocasion di conmemora- 
cion di Dia Internacional pa 
Recorda e Victiman di Sclavi- 
tud y Trafico di Esclavonan 
Atlantico, Beckles a describi 
sclavitud como “e empresa 
malvado” den cual Europa y 
nan imperionan colonial “a 
traha un strategia pa trans- 
forma e criminalidad aki den 
capital” 


“Ta e carga cu ta sigui per- 
sigui tur hende preto cu ta 
sigui sufri e consecuencianan 
di e tsunami di marginalisa- 
cion economico, opresion 
social y cultural, y victimisa- 
cion politico den nan lucha 
pa libertad y husticia y awor e 
lucha pa legalisa e motibonan 
pa husticia reparatorio,” el a 
bisa. 


E vice canciyer di UWI a bisa 
cu tambe e ta usa su discurso 
pa pidi husticia pa e pueblo di 
Haiti “kendenan lo mester a 
wordo sosteni na halto pa a 
termina e maldad di sclavi- 
tud. Nan lo mester a wordo 
halsa halto pa ta e ehempel- 
nan nobel mas nobo di lib- 
ertad y e celebracion di posi- 
bilidadnan democratico den 
modernidad di occidente. En 
bes di esey, pa nan accion nan 
a wordo castiga pa mundo 


occidental y demonisa mas 
bien cu celebra”. 


El a bisa, impulsa pa Francia 
y sosteni pa henter Europa 
y Merca, nan a wordo forsa 
pa paga sanger den forma di 
reparacion pa a derota nan 
sclabisadornan. 


Beckles a bisa cu ehehemp- 
elnan asina di duplicidad y 
falsedad den mundo moder- 
no no tin limite den esfuerso 


pa termina e inhumanidad di 
hende na hende. 
“Awe, nos ta wordo yama pa ta 
testigo atrobe di e metodonan 
di barbaridad militar y e ideo- 
logianan di odio etnico, no 
solamente den nos America, 
no solamente contra e hende 
Africano, pero mientras nos 
ta mire riba e crueldad na 
Gaza,” el a remarca. 


El a bisa cu nan sa bon di e 
narativa y e hermentnan di 


teror, y cu nan conoce e nara- 
tivanan aki, e institutonan aki, 
y e discusionnan awe ta to- 
cante colonialismo, racismo, 
genosidio, segregacion racial, 
infanticidio, hamber forsa, e 
animalisacion di imagen di 
hende. “Tur e hermentnan 
aki cu nos ta mira dilanti di 
nos mesun wowonan mien- 
tras nos ta mir’e riba nos tele- 
vision.” 


Beckles, kende tambe a urgi 
Nacionnan Uni pa compro- 
mete atrobe na e agenda di 
decolonisacion pa e coloni- 
anan di Caribe restante, a bisa 
cu siglo 21 lo ta e siglo di hus- 
ticia reparatorio. 


“Ta e siglo aki lo haya y crea 
e movemento politico mas 
grandi, esaki ta e movemento 
pa husticia reparatorio como 
un enfoke pa desaroyo eco- 
nomico inclusivo, reforma 
financiero u economico, cu 
lo pone e economia mundial 
den forma corecto. Pues, nos 
no lo permiti cu nos silen- 
cio pa e desigualdanan bieu 
persistente y e barbaridad cu 
esaki a crea, pa haya un es- 
pacio nobo pa lansa mas cri- 
men contra humanidad,” el a 
agrega. 


Trinidad y Tobago: Servicio di Polis ta admiti nan debe 
cu empresario Ishmael 


(TrinidadExpress) – Trini- 
dad and Tobago Polica 
Service (TTPS) a admiti 
cu nan debe e empresario 
Inshan Ishmael $0.8 miyon 
pa mantencion di vehicu- 
lonan cu a wordo realisa 
pa su compania pa e Ser- 
vicio di Polis. 


E reconocemento aki ta den 
un contraste abrumador cu 
alegacionnan anterior di abo- 
gadonan di Oficina di Abo- 
gado General na juni di aña 
pasa, cual tabata indica cu no 
tabatin archivonan cu ta mus- 
tra kualkier contract entre e 
compania di Ishmael, ROC, 
y TTPS. 


Por lo tanto, e abogadonan a 
sostene cu no tabatin ningun 
debe di placa na Ishmael pa 
ningun di e servicionan asina. 


Sinembargo, durante un au- 
diencia virtual dilanti di hues 
Carol Gobin ayera, e abogado 
di Estado Avione Romain a 
retira su acusacion anterior y 
en bes di esaki a confirma cu 
TTPS ainda tabatin un debe 
cu Ishmael di $834,405.21 


pa e trabounan realisa entre 
2018 y 2021. 


Basa riba e reconocemento 
aki ta spera cu hues Gobin lo 
firma un orden di conseho 
proximo siman, cu ta wordo 
formalisa durante e curso di e 
siman aki. 


Ishmael a traha un demanda 
contra e Estado pa recupera 
e suma di e debe, pero den 
defensa, Oficina di AG a bisa, 
“No tin contract valido y en- 


forsable y/of no tin contract 
existente entre e demandante 
y e demandado cu e conse- 
cuencia cu e demandado no 
debe e suma cu a wordo de- 
manda of sea nada mes”. 


Sinembargo, despues di un 
peticion paralelo di Informa- 
cion Liber na TTPS, a admiti 
pa medio di un carta na abo- 
gado di Ishmael, Richard Jag- 
gasar, den siman cu su cliente 
mester haya pago di e debe di 
$834,405.21. 


Na e audiencia, Romain a 
bisa cu e acusacion anterior 
di Estado tabata basa riba 
instruccionnan 
cu 
aboga- 
donan a ricibi inicialmente; 
sinembargo, mirando e in- 
formacion nobo proporciona 
pa TTPS, no por a nenga cu 
TTPS tin un debe cu Ish- 
mael. 


A pesar di esaki, hues Gobin 
no a ordena pa paga Ishmael 
inmediatamente. Esaki ta pa 
motibo cu Romain a bisa cu 


ainda mester ricibi instruc- 
cionnan final for di Oficina 
di AG tocante e problema. 
“Nos ta rekeri e aprobacion 
ey. Awor nos tin instruc- 
cionnan cu ta indica e suma 
cu ta debe, pero nos no tin 
autorisacion pa aproba esaki,” 
Romain a bisa. 


Hues Gobin a pone den duda 
e instruccionnan ricibi ante- 
riormente for di Estado ora 
e defensa a wordo formula 
y despues a wordo entrega, 
bisando cu mester tabatin al- 
gun forma di comunicacion 
entre Oficina di AG y TTPS. 


E hues a conseha e abogado 
pa informa e Oficina di AG 
cu e tabatin intencion di duna 
sentencia na favor di Ishmael, 
y por lo tanto, e kier a con- 
firmacion tocante e suma cu 
ta debe. 


E hues tambe a pospone e 
asunto di FOI pa 1 di juni, 
pasobra a pesar cu mayoria 
di e informacion a wordo en- 
trega, ainda tabatin algun cos 
pendiente. 

Autoridadnan cu inval na propiedadnan di Diddy como parti di 
investigacion di traficacion sexual 


(AP) - Den e prome 9 luna 
di 2023, Sean “Diddy” 
Combs a duna presen- 
tacion na MTV su VMA, a 
lansa un album cu a ricibi 
un nominacion di Gram- 
my y tabata un di e perso- 
nanan cu lo por cumpra 
BET. 


Sinembargo varios demanda 
entrega den su contra aña 
pasa a trece acusacionnan di 
agresion sexual y violacion 
contra Combs, un di hip-hop 
su mayor nombernan recon- 
ocibel como un productor y 
presentador. E cantante su 
cas na Los Angeles y Miami 
a ser busca dialuna pa agen- 
tenan federal cu Homeland 
Security Investigators y otro 
autoridadnan. Oficialnan a 
bisa cu e buskedanan tabata 
conecta na un investigacion 
di autoridadnan federal na 
New York. 


E oficialnan a papia cu The 
Associated Press bao condi- 
cion di anonimidad pa mo- 
tibo cu nan no tin autorisa- 
cion pa publicamente trata 
e detayenan di e investiga- 
cion. Combs su abogado y 
otro representantenan no a 
responde 
inmediatamente 
na peticion pa comentario 
y su paradero ta desconoci. 
Aunke Diddy tabata invo- 
lucra den un disputa di ne- 
goshi di perfil halto pa parti 
di aña 2023, ta e caso di su 
ex pareha y cantante di R7B 
Cassie ken a habri porta pa e 
otro acusacionnan di violen- 
cia sexual. Combs a nenga e 
acusacionnan fuertemente. 
Te ainda no ta cla si e buskeda 


ta relaciona na cualkier di e 
acusacionnan cu a trece di- 
lanti den e demandanan, cual 
ta inclui un di un muhe cu ta 
acusa Combs di a abusa di su 
persona ora e tabatin 17 aña 
di edad. 


Combs ta entre e produc- 
tornan di hip-hop y ehecu- 
tivonan mas influencial di e 
ultimo 3 decada. El a construi 
un di e emporio mas grandi 
di musica, cu varios entidad 
conecta na su nomber fa- 
moso. E ta e fundador di 
Bad Boy Records y gañado di 
Grammy 3 biaha, ken a traha 
cu un cantidad di artistanan 
grandi incluyendo Notorious 
B.I.G, Mary J. Blige, Usher, 
Lil Kim, Faith Evans y 112. 


E magnate den musica tambe 
a crea e marca di paña Sean 
John, tabata asocia cu e marca 
di vodka conoci y a lansa Re- 
volt TV, cual ta enfoca riba y 
problemanan di husticia so- 
cial cu ta trata Africanonan 


Mericano. Tambe el a pro- 
duci un program di television 
“Making the Band” pa MTV. 


Den november, Combs su 
protegi y cantante Cassie a 
demanda su persona, acusan- 
do añanan di abuso sexual 
incluyendo violacion. E de- 
manda ta acusa cu el a obliga 
su persona tin relacion sexual 


cu prostitutanan masculino 
mientras e tabata graba nan. 
Combs y Ventura a cuminsa 
un relacion den aña 2007cu 
a dura mas di un decada. E 
demanda a ser aregla e dia 
despues cu a otorga esaki, 
pero e demandanan contra 
Combs a keda drenta, 


Combs a bisa den un declara- 


cion haci den december cu e 
“no a haci ningun di e cosnan 
hororoso cu ta ser acusa.” 


Den februari, un productor 
di musica a entrega un de- 
manda unda e ta acusa Combs 
di a obliga su persona solicita 
prostituta y a pone presion pa 
e tin relacion sexual cu nan. 
Combs su abogado Shawn 
Holley a bisa den respuesta 
na e acusacionnan aki cu “nos 
tin prueba fuerte y real cu e 
acusacionnan aki ta comple- 
tamente un mentira.” 


Aña pasa, Combs a baha for 
di su posicion como e presi- 
dent di e red di television 
Revolt den medio di e acusa- 
cionnan di abuso sexual den 
su contra. Revolt a anuncia 
Combs su decision via red- 
nan social. E no ta cla si e lo 
bolbe na e compania, cual e 
compania a bisa cu Combs 
no tabatin “un rol involucra 
den e operacionnan diario” 
na e compania. 

E Caminda di Cruz diferente di Pastoral Hubenil Aruba 


Diasabra ultimo, e comis- 
ion di hobennan cu ta cay 
bou di Pastoral Hubenil 
Aruba (PHA) a organisa 
un Caminda di Cruz dife- 
rente pa hobennan di pas- 
toral hubenil, mayornan, 
lidernan di e diferente 
parokianan y pueblo par- 
ticipa. A sali 6’or di mainta 
di e parkinglot dje Santa- 
na di Sabana Basora, pasa 
un parti den Parke Nacio- 
nal Arikok y caba back n’e 
parkinglot. 


E hobennan mes a stipula 
e ruta, traha material pa e 
14 stashinan, scoge oracion, 


cantica di pasion di Cristo y 
a prepara tur cos necesario pa 
bay cana e Caminda di Cruz 
den nos naturalesa reflexion- 
ando riba morto di Hesus y 
preparando nan mes pa Se- 
mana Santa. 


Tur e hobennan cu a partic- 
ipa, a lanta mainta trempan 
yen di animo, a carga e cruz 
cu curashi di stashi pa stashi y 
a medita riba tur locual Hes- 
us a pasa aden, di su agonia te 
ora el a muri riba cruz pa por- 


don di nos picanan, demost- 
rando asina e amor incondi- 
cional y infinito cu E tin pa 
nos tur. Tambe e hobennan a 
pidi Hesus pa yuda nan for- 
talece nan fe. 


PHA ta gradici un y tur cu di 
un forma of otro a coopera 
cu nos hobennan pa haci e 
Caminda di Cruz “Ban Cana 
Cu Hesus” un exito! 


Piedra Plat ta bisa danki na pueblo pa a 
celebra 18 maart na grandi den nos bario 


Dialuna 
18 
maart 
ul- 
timo diferente organisa- 
cionnan den bario a bin 
hunto pa celebra nos dia 
nacional esta dia di himno 
y bandera den e bario di 
Piedra Plat. 


E celebracionnan aki a cum- 
insa hopi aña pasa ora tabata 
celebra dia di La Reina den 
April y despues di tempo 


a cambia pa 18 maart. Or- 
ganisacionnan manera C.B. 
Piedra Plat, SV Britannia, 
Fundacion Centro famia Pie- 
dra Plat, Scol di musica Car 
Ritmo y Roller Skate Aruba 
a uni forsa pa haci e dia aki 
grandi. 


E actividadnan a cuminsa 
for di mainta trempan cu un 
grandioso 
koffie 
morgen, 


sigui pa cumindanan y cos- 
nan dushi crioyo, weganan 
di futbol, weganan popular, 
benta di artesania, speeltuin, 
Dino Jumb, rollerskate pa 


mucha y adulto, presentacion 
di diferente gruponan musi- 
cal y bailenan folklorico. 


Banda di tur e facetanan cu 


tabata exitoso, e famoso ba- 
lansamento di auto tabata e 
culminacion di e grandioso 
actividad aki den e bario di 
Piedra Plat. 

Skirbi pa Gregorio Wolff 
Ucrania; e guera den fase final, hopi bruha y peligroso Parti 1 


Tur cos ta mustra cu e 
guera na Ucrania ta ye- 
gando su final. Trupanan 
ruso ta avansando ariba 
teritorionan 
Ucraniano, 
sin ricibi mucho resisten- 
cia militar, manera tabata 
e caso aña pasa. Ta ser bisa 
cu Rusia ta avansando 
ariba un frente di mil km 
largo. 


E derota di Ucrania na Avdi- 
ivka ta nifica hopi pa e moral 
di 
Militarnan 
Ucraniano. 
Avdiivka tabata ser nombra 
e bastion defensivo di Ucra- 
nia, e forti mas fuerte na 
mundo, pero a sucumbi dor 
di e atakenan militar di Ru- 
sia. E cantidad di victimanan 
di morto tabata altisimo na 
ambos banda, maske ta ser 
bisa cu e tabata hopi mas pio 
pa Ucrania. 


Ultimo simannan hopi ta e 
declaracionnan di politiconan 
di Occidente, uno mas fuerte 
cu e otro, ya cu e derota di 
Ucrania ta skirbi tur caminda 
y cual derota ta duro pa nan 
tambe. 


Semper Ucrania ta bay 
gana e guera 
Semper e expertonan ta bisa 
cada biaha cu Ucrania ta bay 
gana e guera y pa e motibo aki 
Ucrania a ricibi tur e armanan 
necesario. Sigur despues cu 
Boris Johnson y Biden a pone 
Ucrania kibra e acuerdo di Is- 
tanbul entre Rusia y Ucrania 
na maart/april 2022. Awe ta 
mustra cu tur e armanan en- 
trega na Ucrania mester ser 
paga despues. E armanan no a 
resalta ariba campo di bataya, 
pues e victoria tan anhela a 
keda den laira. 


Tambe semper a ser bisa cu 
Rusia no mag di gana e guera, 
pasobra den e caso ey, Rusia 
ta bira un menasa pa paisnan 
di Nato na Europa y cada pais 
por haye confronta cu un in- 
vasion militar Ruso. 


E pensamento strategico di e 
paisnan di Nato tabata y ta pa 
debilita Rusia. Esaki LLoyd 
Austin, e ministro di defensa 
di USA a bisa na varios oca- 
cion. Despues e intencion ta 
pa via un guera desisivo bati 
Rusia y parti Rusia den 3 pa 4 
republica. Putin no t’ey mas y 
e 4 republicanan lo bira hopi 


complaciente cu Occidente, 
consecuentemente e paisnan 
di Nato lo keda conforme cu 
e rikesanan cu Rusia ta posee. 


Resultado ta otro 
Ta bisto awe cu e expertonan 
of mihor bisa e autoridadnan 
di occidente ta completa- 
mente for di base, esta nan a 
ekiboca y awe nan ta lew di 
e realidad di e situacionnan 


ariba campo di bataya. Tam- 
be si nos compara nan posi- 
cionnan original y nan pro- 
nosticonan di pasado cu e 
situacion actual ta dificil pa 
honra nan experticio. 


Pues ora bo wak nan pro- 
nosticonan di 2 aña pasa y di 
aña pasa, ningun di nan pro- 
nosticonan publica den vari- 
os medionan di publicacion a 


sali. No tin analisis, ni publi- 
cacionn pakico nan pronosti- 
conan no a bira realidad. Mi 
persona tambe a scirbi varios 
comunicado ariba e guera 
na Ucrania, informacionnan 
ricibi di otro fuentenan y 
pesey otro realidd di loke e 
expertonan di occidente ta- 
bata scirbi. 


Ta bon pa nos repasa e suces- 
onan mas importante di e 
guera aki. 


Inicio di e guera 22 
februari 2022 
Den prensa di UE (Union 
Europeo) y di USA ta pa- 
pia di e invasion Ruso cual a 
cuminsa 24 febr 2022. Pa Ru- 
sia e guera a cuminsa na febr 
2014, na momento cu un gol- 
pi di estado a baha e gobierno 
di Victor Janucovich, demo- 
craticamente eligi y e gol- 
pistanan nazista=fashista cu 
ayudo di USA y UE a cum- 
insa cu un persecusion fuerte 
di tur esnan na Ucrania, ken- 
denan ta papia Ruso. E Ruso- 
parlantenan ta biba na e parti 
di oriente di Ucrania, fron- 
tera cu Rusia. Idioma Ruso 
a wordu prohibi, schoolnan 
Ruso a wordu sera, hasta e 
iglesia Ortodoxo, liga na e 
iglesia Ortodoxo di Moscu a 
wordo sera y confisca door di 


estado Ucraniano. Alrededor 
di 14 mil Ruso-parlante a ser 
asesina despues di 2014. 


Tabatin un yamada fuerte di 
Rusianonan na Ucrania y na 
Rusia pa Rusia interveni y 
salba su hendenan. Tocante 
e invasion di Kiev, e exper- 
tonan di occidente tabata bisa 
cu dentro di un siman Rusia 
lo coy Kiev, causando 100 pa 
200 mil morto. Igual na loke 
Merca a haci poco aña pasa na 
Bagdad, capital di Irak, cu su 
bombardeonan di civilnan. 
Rusia a hiba un guera cu op- 
eracionnan militar presiso, 
pa asina purba di evita mas 
tanto morto di civilnan. Ora 
cu Rusia a sali for di Kiev, 
despues di acuerdo di Istan- 
bul y su kiebra, esaki a wordu 
considera como un victoria 
Ucraniano y argumento pa 
manda mas arma pa Ucrania. 

Ambulance a bay warda 
di polis Oranjestad pa un 
detenido cu kap na cabes 


Dialuna madruga presen- 
cia di ambulance a ser so- 
licita na warda di polis na 
Oranjestad pa un deteni- 
do cu tabata tin un kap na 
cabes. 


Mesora a dirigi un ambu- 
lance di Post Sasakiweg na e 
sitio. Na yegada di e ambu- 
lance nan a atende e detenido 
na warda mes y esaki no ta- 
bata asina serio cu mester a 
bay hospital. 


Chauffeur di truck halto tabata warda pa 
habri porta di waf - pero e tabata asina 
cerca cu no a wak e hefboom 
y a dal esaki 


Dialuna mainta tempran 
a drenta informe di un 
incidente na entrada di 
waf, mesora a dirigi un 
patruya na e sitio. 


Na yegada di e patruya a 
bin compronde cu un truck 
halto a bini na entrada di 
waf warda nan habri e porta 
pero como cu e truck ta hopi 
halto e chauffeur no a mira 
e hefboom y ora e porta a 
habri a bay pasa sin a warda e 
hefboom bay halto y ela dal e 
hefboom. 


riba caya 

A hiba detenido hospital cu boei na man y 
pia pa motibo di kap den cabes 


Dialuna mainta un de- 
tenido cu a ser hiba na 
warda di recherche ta- 
bata keha di hopi dolor 
di cabes durante intero- 
gacion, debi na tanto do- 
lor recherche a dicidi di 
yama ambulance p’e. 


Na yegada di ambulance a 
ripara cu e detenido di ber- 
dad e tin hopi dolor di cabes 
debi na e kap cu e tin na su 
cabes y cu ta necesario pa 
hib’e hospital. Den oranan di 
madruga e tabata sinti malo 
caba pero ambulance no a 
haya necesario pa hib’e hos- 
pital. 


Pickup horta madruga na Rancho Clemente haya na Rooi Taki 


Dialuna madruga a dren- 
ta informe di cu un pick- 
up a caba di ser horta for 
di Rancho Clemente, me- 
sora a dirigi un patruya na 
e sitio. 


Na yegada di e patruya a bin 
compronde cu e ladronnan a 
caba di bay cun’e prome cu 


3’or di madruga direccion 
pariba. Ta te casi na e oran- 
an di merdia cu a bin señala 
e pickup na Rooi Taki. Po- 
lis a bay na e sitio y a haya e 
pickup berdad pero cu varios 
flat tire. Mesora a confisk’e y 
a pidi takelwagen pa hib’e pa 
mas investigacion. 


Polis a bay Verano pa un 
chauffeur cu a pega soño 
tras di stuur meymey di 
caminda na un crusada 


Dialuna madruga a dren- 
ta informe di cu tin un 
chauffeur drumi den un 
pick-up meymey di un 
crusada na Verano. 


Mesora a dirigi un patruya na 
e sitio. na yegada di e patruya a 
haya e pick-up Changan para 


meymey di e crusada. Polis a 
lanta e chauffeur kende a ad- 
miti di tabata basta cansa y a 
keda eynan para pa basta rato. 
Como cu ela medio recupera 
polis a lague core e auto y nan 
a bay su tras pa e yega su cas 
sano y salvo. 


Polis a hala atencion di trekker cu tabata 
lastra baki di tera sin su tapa y tabata 
basha stof y sushi riba caminda 


Dialuna mainta a drenta 
informe di cu tin un trek- 
ker geel cu ta lastra baki 
di tera sin su tapa y tabata 
basha stof y sushi riba ca- 


minda na Tanki Flip. 


Mesora a dirigi patruyanan 
na e area. Na altura di Tanki 
Leendert polis a logra para e 


chauffeur di e trekker y a hala 
su atencion. Polis a prohibi’e 
di sigui sin pone un lona riba 
dje. 

Deportistanan di Aruba a destaca den grandi 
den Weganan Interinsular na Bonaire 


Recientemente a tuma 
luga na hermana isla Bo- 
naire, 
Weganan 
Inter- 
insular 2024, caminda e 
biaha aki a competi den 
Aquathlon 11-13 aña, bas- 
ketball basis school y fut- 
bol voortgezet. 


Pa loke ta trata, delegacion di 
nos isla, mester bisa cu Aruba 
a wordo bon representa pa 
tur tres ramo di deporte. 


Aquathlon: 
Den deporte di Aquathlon, 
atletanan di Aruba a duna 
un resultado sobresaliente, 
den categoria 2 di landamen- 
to mucha muher, Kaythlin 
Thiel a keda na prome luga, 
sigui pa Ryzilaine Richard- 
son na di dos luga, Jira Ole- 
ana y Kidagakash Galea tam- 
be a duna bon desempeño y 
a keda na di cuater y cinco 
luga. 
Pa loke ta trata coremento 
categoria 2 damas, Kaythlin 
Thiel a keda na di 6 luga, 
sigui pa Ryzilaine Richard- 
son, Jira Oleana y Kidagakash 
Galea cu a termina na di cua- 
ter, tres y prome luga. 
Den categoria 3, atletanan di 
Aruba a sa di demostra tambe 
nan nivel Atletico caminda 
cu Emma Gobert a keda na 
prome luga, Evie Adele na 
di dos luga, Chloe-Nicole 
Dirksz na di seis luga y Laura 
Bonnevalle na di 10 luga. 


Den categoria 2 landamento 
mucha homber, Lucas Bon- 
nevalle a keda na di tres luga, 
Jeandrick Albertus a keda 
na di 7 luga, Maeyson Kock 
a keda na di 8 luga y Geyon 
Eights a keda na di 10 luga. 
Den coremento, Maeyson 
Kock a keda na prome luga, 
Lucas Bonnevalle a keda na 
di tres luga, Jeandrick Alber- 
tus a keda na di cuater luga 
y Geyon Eights a keda na di 
ocho luga. 
Den 
categoria 
3 
mucha 
homber, aki tambe atletanan 
di Aruba a sa di destaca den 
grandi caminda na prome 
luga a keda Xyon Jabos, Max 
Dennert na di dos luga, Enzo 
Croes na di tres luga y Fredde 
van Poel na di seis luga. 


MVP mucha homber a keda 
Xyon Jacobs, MVP mucha 
muher a bay pa Emma Gob- 
ert y Kidagakash Galea. 


Basketball: 
Pa loke ta trata weganan di 
basketball Interinsular, Aruba 
a sa di demostra bon wega di 
nivel y a domina esaki te final 
di e torneo. 


Contra di Curaçao, Aruba a 
hunga un bon wega y ta gana 
cu score final di 9-5, siguien- 
te wega tabata entre Aruba y 
Bonaire, aki tambe Aruba a 
domina e wega y ta logra bay 
cu e victoria cu score 15-8 y 
asina a pasa tambe pa e gran 
final. 
Den wega final, un biaha mas 
Aruba a enfrenta Bonaire 
y ta logra bay cu e titulo di 
campeon di Weganan Inter- 
insular ganando Bonaire cu 
score di 15-8. 
MVP den basketball a keda 
Danoe Gumbs. 


Futbol: 
Den weganan di futbol cate- 
goria damas, Aruba a prepara 
bon pa defende su titulo di 
campeon cu a wordo logra na 
2023 na Aruba. 
Prome wega Aruba a domina 
e wega contra di Curaçao y ta 
bay cu e victoria cu score di 
13-3, den di dos wega Aruba 
a enfrenta Bonaire y ta gana 
cu score di 12-3 y asina ta 
pasa pa e gran final. 
Den wega final Aruba ta gana 
Bonaire cu score di 12-3 y 
asina ta titula campeon di 
Weganan Interinsular pa di 
dos aña consecutivo y tambe 
invicto pa di dos aña consec- 
utivo. 
MVP di futbol damas a re- 
sulta pa di dos aña sigui Lore- 
dana Neppi. 


IBiSA ta orguyoso di e es- 
fuerso y dedicacion di atleta- 
nan di Aruba y ta felicita tur 
e ganadornan di Weganan In- 
terinsular Bonaire 2024. 


Proximo Weganan Interinsu- 
lar ta bay tuma luga na Cura- 
çao for di 11-14 di april 2024 
y lo competi den basketball 
voortgezet, volleyball basis 
school y atletismo. 

Alemania lo impone evaluacion di 
seguridad na tur su fronteranan durante 
Campeonato Europeo di futbol 


(AP) - Alemania lo ehecu- 
ta control na tur su fron- 
teranan durante futbol 
su Campeonato Europeo 
den juni y juli, e pais su 
oficial di siguridad top a 
conta media local. 


Minister di Interior Nancy 


Faeser a conta Rheinische 
Post 
den 
comentarionan 
publica diamarsc u evalu- 
acionnan lo ser ehecuta na 
tur frontera Aleman durante 
e torneo “pa asina por preveni 
cu cualkier criminal violento 
lo drenta.” El a agrega cu “es- 
aki ta necesario pa proteha e 


evento grandi internacional 
aki lo miho cu ta posibel.” 


Autoridadnan ta enfoca riba 
proteccion contra extrem- 
istanan Islamico, delincuen- 
tenan y otronan cu por ta 
peligroso ademas di sigura 
rednan 
contra 
atakenan 
cibernetico segun e minister 
a splica. Faeser su comentari- 
onan ta bini poco despues di 
e atake na auditorio di conci- 
erto na Moscu, cual Islamic 
State Group a bisa cu nan ta 
responsabel pa esaki. Sinem- 
bargo, e decision di restaura 
e revisonan na e frontera du- 


rante e torneo di futbol tin 
hopi tempo ta premira. El a 
bira un practica standard pa 
paisnan den Europa su zona 
di biahe sin reviso conoci 
como e area Schengen du- 
rante eventonan di deporte 
grandi. 


Alemania ya caba ta ehecu- 
tando revisonan riba su fron- 
teranan oriental y den parti 
sur cu Poland, cu Czech Re- 
public, Austria y Switzerland 
como resultado di preocupa- 
cionnan tocante migracion. 


E campeonato Europeo ta 


cuminsa dia 14 di juni, cu e 
anfitrion Alemania hungando 
contra Scotland den un wega 
di apertura na Munich. E fi- 
nal lo ser hunga na Berlin dia 
14 di juli. 


Italia a sigui Francia dialu- 
na den aumenta siguridad 
despues di atake na Moscu. 
Faeser su ministerio a bisa 
dialuna cu meintras e menasa 
di e extremistanan Islamico ta 
permanece agudo, autoridad- 
nan Aleman su evaluacion di 
riesgo no a cambia te cu awo 
como resultado di e atake. 


China ta duna 8 aña den prison te cadena prepetua pa oficialnan di 
deporte condena pa acepta soborno 


(AP) - E ex president di 
Chinese Football Asso- 
ciation a ser sentencia na 
cadena perpetua den pri- 
zon den medio di acusa- 
cionnan di corupcion den 
deporte. 


Corte Chines diamars a duna 
sentencianan di entre 8 aña te 
cadena perpetua na oficialnan 
den e programanan di de- 
porte controla pa Commu- 
nist Party, acusando nan di a 
acepta soborno y comete otro 
crimennan financiero. Chen 
Xuyuan, e ex president di 
CFA, a ricibi un sentencia di 
bida pa yuda aregla weganan 
y usa su varios posicionnan 
pa comete crimennan finan- 
ciero, media di estado a re- 
porta. 


Xinhua a reporta cu tur 
propiedad personal di Chen 
lo ser confisca y su ganashi- 
nan ilegal lo ser recupera y 
entrega na e tesoreria di e es- 
tado. Otro oficialnan di rango 
halto sentencia na prizon pa 


acepta soborno ta inclui e ex 
president di National Athlet- 
ics Association, Hong Chen, 
ken a ser sentencia na 13 aña, 
ex oficial di deporte di nivel 
halto Chen Yongliang, ken a 
ricibi 14 aña y Dong Zheng, 


ex CEO di Chinese Football 
Association Super League 
Company pa 8 aña. 


E liga ta grandemente sosteni 
pa agencianan di propiedad 
kendenan a bira sobrecarga 
y no por entrega apartamen- 
tonan caba ni tampoco bolbe 
paga nan debenan. 


E pago na hungadornan 
kende a spera cu nan lo bira 
hopi mas exitoso na China 
y posiblemente nombernan 
di marca internacional a bini 
dilanti den medio di preocu- 
pacion tocante finanzas di e 
compania den e di dos eco- 
nomia mas grandi. 


China su liga di deporte do- 
mestico tin hopi tempo ta 
lucha cu corupcion y insta- 


bilidad financiero, mientras 
e ekiponan di hende muhe 
y hende homber no ta mira 
exito den e posicionnan in- 
ternacional, apesar di exi- 
tonan anterior. 


Corupcion den e deporte ta 
mas tanto conecta na pagonan 
na hungadornan y refereenan 
pa produci un resultado cu 
ta beneficia e sindicatonan 
di wega di placa. Tambe tin 
acusacion cu e pagonan a ser 
haci pa e hungadornan por 
haya posicion na campnan 
di training pa ekiponan top, 
incluyendo e ekipo nacional 
pa hende homber, cual awo 
tin e posicion number 88 di 
FIFa. E ekipo di hende muhe 
Chines tin e posicion num- 
ber 19. 


Coach di Utah ta bisa cu e ekipo a ser 
afecta despues di experiencia odio racista 
durante torneo di NCAA 


(AP) - Coach di Utah 
Lynne Roberts a bisa cu su 
ekipo a experiencia un se- 
rie di “crimennan di odio 
racial” despues di yega su 
prome hotel pa e torneo 
di NCAA y a ser obliga 
cambia di acomodacion 
durante e evento pa preo- 
cupacion di siguridad. 


Roberts a revela ki a pasa 
despues cu Utah a perde 
contra Gonzaga den e di dos 
ronda di NCAA dialuna ano- 
chi. Roberts no a drenta den 


detaye pero a bisa cu tin vari- 
os incidente cu a tuma luga 
diahuebs atardi despues cu e 
ekipo a yega Spokane, Wash- 
ington, area pa e torneo y nan 
tabata strobando e fiesta na 
un punto unda nan tabatin 
preocupacion di siguridad. 


Utah tabata kedando 30 mia 
leu for di Coeur d’alene, Ida- 
ho y a ser reloca na un hotel 
diferente riba diabierna. “Nos 
tabatin varios instancia di al- 
gun tipo di crimen di odio 
racial dirigi na nos programa 


y (e tabata) increiblemente 
dificil pa nos tur,” Roberts a 
bisa. “Den nos mundo, den 
atletismo y den universidad- 
nan, e ta impactante. No tin 
hopi diversidad den scol eora 
bo no ta exponi na esaki fre- 
cuentemente.” 


Tony Stewart, un oficial di 
Kootenai County Task Force 
on Human Relations, a bisa 
den un conferencia di pren- 
sa diamars cu Utes tabata 
canando for di e hotel na un 
restaurant ora cu un truck cu 


e bandera Confederate a pasa. 
E chauffeur a cuminsa usa 
lenguahe racista, incluyendo 
e palabra ofensivo cu ta cum- 
insa cu e letter N. Despues 
cu e ekipo a sali for di e res- 
taurant, e mesun chauffeur 
a bolbe back “cu otronan,” 
Stewart a bisa, kendenan un 


biaha mas a grita na e hunga- 
dornan. 


“Nos tur tabata den shock y 
nos a mira otro. Tur hende 
tabata den shock,” director 
atletico diputado di Utah 
Charmelle Green, ken ta di 
color scur, a conta KSL.com. 

Resultado Sorteo 
Maart 26 


Cadena Alexander Lottery ta presenta resultado di weganan di suerte 


merdia 




0065 


X2 


5524 


Sorteo # 4221 


Sorteo # 1095 


Virgo 


X2 


332 


Sorteo # 4221 


Sorteo # 2277 


3507 


3479 


Sorteo # 4221 


FP 


5599 
6582 


Letter 


0 
0 
0 


0 


0 
7 


150 


03 


0 
0 
5 


48 
67 



8 



9084 


FP 


Proximo Jackpot 


66.000,- 


Sorteo # 6427 


Sorteo # 


x afl 8,00 


x Match 4 


Mega Ball 


09-12-28-29 


Proximo Jackpot 


310.000,- 


x match 4 


Sorteo # 1648 


2467 


Sorteo # 6007 


Sorteo # 937 


x afl. 500,00 


x afl.15,00 
x afl 50.00 


Aquario 


X2 


815 


x Jackpot 


Sorteo # 8204 
Sorteo # 


Sorteo # 1953 


9804 


5645 


Sorteo # 7248 


x Jackpot 


x Match 4 
x afl. 12,00 


X2 


Joker 


2996 
150.000,- 


x Jackpot 
x Match 4+ 


Proximo Jackpot 


17-20-22-25-27 


4295 


Afl. 410.000,- 


anochi 


diario 
Korsou 
super4 
flamingo 


4781 
2113 
1952 
0190 
2697 
5892 
super5 
0112 
2669 
1156 
92302 
4553 


Na april un oficina di dokter di cas nobo ta 
habri su porta pa e aseguradonan di AZV 
na ImSan 


Na ImSan lo habri un ofi- 
cina di dokter di cas nobo 
na luna di april. E ta bay 
ta un HOED (Huisartsen 
onder één dak), esaki ta 
un concepto unda dife- 
rente dokter di cas ta 
traha hunto riba 1 locali- 
dad pa brinda servicio na 
e aseguradonan di AZV. 


Eventualmente 5 dokter di 
cas ta bay traha den e oficina 
nobo, cual 3 di nan ta cumin- 
sa caba na april. Dr Gonzales- 
Diaz, cu ta conoci ya pa hopi 
aña na Aruba como dokter di 
cas y 2 dokter nobo; Dr. Lau- 
ra Barrenzueta y Dr. Lorena 
Soto. Nan tres ta cuminsa pa 


atende e pashentnan cu te cu 
luna di maart 2024 ta pashent 
di e dokter Geerman -Tromp 
di Savaneta y Dr. Every/Es- 
sed na San Nicolas. 


Dr. Geerman-Tromp y Dr. 
Every ta bay cu pensioen 


como dokter di cas y AZV 
kier gradici nan pa tur e 
añanan cu nan a brinda ser- 
vicio na e aseguradonan di 
AZV. E pashentnan ta bon 
bini for di dia 2 di april na e 
oficina nobo na ImSan. 


Stichting 
Kompas 
for 
Students 


taanuncia: 
Pre-registracion ta habri pa 
programa annual ‘Kompas’ 


Stichting 
Kompas 
for 
Students ta sumamente 
contento di anuncia cu 
pre-registracion pa e pro- 
grama hopi anticipa di 
‘Kompas’ 2024 awor ta 
oficialmente habri. E pro- 
grama unico aki di 3 dia, 
diseña specificamente pa 
studiantenan cu lo cum- 
insa cu nan capitulo nobo 
den nan bida academico 
na Hulanda, ta programa 
pa tuma luga durante 
e di dos siman di Juli. 


‘Kompas’ 2024 ta ofrece un 
oportunidad pa studiantenan 
gana conocemento y habi- 
lidadnan esencial den varios 
area critico, incluyendo fi- 
nanzas, bienestar emocional, 
y aspectonan practico di ta 
un studiante na Hulanda. E 
programa meticulosamente 
diseña aki ta sigura cu par- 
ticipantenan ta completa- 
mente prepara pa e biahe 
emocionante pero desafi- 
ante di studia na Hulanda. 


Mas 
informacion 
to- 
cante 
‘Kompas’ 
2024 
lo 
volg den e luna di Mei. 


Pakico 
pre-registra? 
Door di pre-registra awor 
via www.kompasforstudents. 
com/join/, bo no solamente 
lo ricibi nos “Student Guide” 
completamente gratis pero 
tambe lo ricibi updates via 
email regularmente cu tips pa 
cuminsa prepara pa bai Hu- 
landa. E guia y e updates aki 
ta specialmente crea pa juda 
bo den bo fase di preparacion. 
Tokante 
Stichting 
Kom- 
pas 
for 
Students: 


Stichting Kompas for Stu- 
dents ta un fundacion crea 
door di young professionals 
i studiante Arubiano. Nos 
meta ta pa guia i sostene 
studiante den nan prepara- 
cion pa studia afo i durante 
nan prome aña na Hulanda. 
Durante e trayectoria aki nos 
ta brinda diferente work- 
shops i actividad riba topico 
manera mental health, fi- 
nanzas, nutricion i hopi mas. 


Mas over di Stichting Kom- 
pas 
for 
Students: 
www. 
kompasforstudents.com 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
San Lucas 
Tel. 584 5119 


Chapi y Verf 
Handiman 
nos ta haci tur sorto di chapi y 
verf cas, edificio, school. nos ta 
tira sushi afo 
Cel. 561 1397 


______________________________217622 


Sunstone Realty 
Houses For rent 
Moko-noord 
•3 Bedrooms 
•2 Bathrooms 
•Full fenced house 
available: 1st april 
Phone:583 8080 
Cell: 593 1387 


_________________________________217633 


Ultimo tayer di ‘Arubaverse 2.0’ na San 
Nicolas 


Departamento di Asun- 
tonan Economico, Co- 
mercio y Industria y su 
unidad Exprodesk, segun 
maneho 
economico 
di 
Minister 
di 
Economia, 
Comunicacion y Desar- 
oyo Sostenibel, Sr. Geof- 
frey Wever, ta organisa 
den 
colaboracion 
cu 
Full Stack Vision FND e 
proyecto ‘Arubaverse 2.0’ 
na San Nicolas. 


E proyecto tawata tin varios 
tayer/ 
meetups 
mensual- 
mente y lo termina na maart 
2024. E ultimo meetup na 
San Nicolas pa aña 2024, lo 
tuma luga diaranson 27 di 
maart na The Hub at San 
Nicolas (B. v/d Veen Zep- 
penfeldstraat 
70-72), 
di 
6:30pm pa 8:00pm. Partici- 
pacion ta gratis y e idioma 
lo ta Papiamento y Ingles. Pa 
por participa mester registra 
na: https://bit.ly/arubaverse 


Proyecto ‘Arubaverse 2.0’ 
E proyecto ‘Arubaverse 2.0’ 
ta consisti di diferente tayer 
cu e meta pa informa tur par- 
ticipante riba e ultimo avan- 
cenan tecnologico manera 
‘blockchain’, e futuro di e 
pagonan digital, bienes digi- 
tal/NFT, 
Inteligencia 
Ar- 
tificial y mucho mas! Pa e 
motibo aki, nos kier a invita 
tur entrepreneur y comer- 
ciante local pa nos ultimo 
tayer titula ‘Deep Learning 
is Rubbish - Innovation that 
Challenges the Status Quo’, 
cu PHD Candidate in AI, 
Sport Science & Healthcare, 
sr. Francis Laclé lo presenta. 
Durante henter e proyecto ta 
pidi tur participante pa bin 
cu nan laptop pa asina expe- 
riencia pa nan mes den un 
forma practico con pa aplica 
inmediatamente tur loke nan 
a siña. 


Tayer ‘Deep Learning is 


Rubbish - Innovation that 
Challenges the Status Quo’ 
E tayer aki ta diseña pa tur 
persona cu ta interesa den 
genera ideanan nobo y for- 
ma parti di e combersacion 
transformador di e mundo 
dinamico di Inteligencia Ar- 
tificial. Den e tayer aki lo tra- 
ta e siguiente topiconan: 
‘Take a peek under the hood 
to understand the inner 


workings of Deep Learning’; 
‘Get an overview of its (fu- 
ture) utility and limitations’; 
‘Carefully consider if, when, 
and how it can be applied to 
your business in Aruba.’ 


Pa mas informacion over di 
e proyecto ‘Arubaverse 2.0’, 
por tuma contacto cu sra. 
Sharon Meijer via: s.meijer@ 
deaci.aw 


Pronostico di tempo 


Tempo: 
Parcialmente nubia sin awa- 
sero di importancia. 


Temperatura maximo 34 gra- 
do Celsius. 
Temperatura minimo 27 gra- 
do Celsius. 
Indice di calor (heat index) 
den y rond di oranan di mer- 
dia: 34 pa 40 grado Celsius. 
UV index: 12 


Bahada di solo: 6:51pm. 
Subida di solo: 6:39am. 


Biento: 
Zwak te modera for di direc- 
cion oost te noordoost; forsa 
2 te 3 (7 te 19 km/ora, 4 te 10 
nudo). 
Temporalmente variable y 
zwak; forsa 1 te 2 (1 te 10 
km/ora, 1 te 5 nudo). 
Situacion general di tem- 
po: 
Un disturbio na diferente 
nivel di atmosfera lo causa 
biento zwak den region. 
Esaki lo bay ocasiona tem- 
peratura mas halto cu normal 
durante oranan di merdia y 


atardi. Mas aleu por bisa cu 
atmosfera den partinan mas 
abou ta relativamente seco. 
Sinembargo, un aumento 
Temporal di humedad lo por 
induci localmente un awa- 
sero pasahero. 


Condicion maritimo/ es- 
tado di lama: 
Na partinan proteje di costa: 
keto, rond di 1 pia. 
Na partinan zuid: trankil, 
entre 1 pa 2 pia. 
Na partinan oost te noord- 
west di costa: trankil te 
modera cu olanan di 2 pa 3 
pia. 

Cu Cristo tin Victoria! 


Nos ta anuncia fayecimento 
di: 


Sixto Ismael 
Dirksen 
Mihor conoci como: 
Tico y yama pa su casa 
peluche. 
*20-09-1965 – †24-03-2024 


Na nomber di su: 
Esposa stima: 
Ingrid del Carmen Dirksen Montalvo 


Yiunan: 
Meleny Dirksen 
Ibrahim Dirksen 
Mayornan den feliz memoria. 
Mama: †Petra Maria Dirksen-Wernet 


Tata: †Lourens Dirksen 


Suegronan den feliz memoria: 
†Jose Benjamin Montalvo 
†Regina Montalvo Ronbinson 


Rumannan: 
Evelina y Eric Rincones-Dirksen 
Ingrid Dirksen y †Diego v/d Linde 
†Irena y Johan Kelly-Dirksen 
Frido Dirksen y Esperanza Nausa 
†Emiliano Dirksen & Julia Dirksen Geerman 
†Rigoberto ‘Jani’ Dirksen y Ana Dirksen-Werleman 
Rudy Dirksen y Yvonne Barthel 
Frank y Aura Dirksen-Geerman 
Omo y tantanan: 
†Alberto y Frani Wernet-Kelly 
Mamita y †Bartolo Dirksen-Wernet 
Rafaela y †Rosimbo Gomes-Wernet 


Swa y cuñanan stima mane ruman: 
Nilka Montalvo & Jerrold de cuba 
Milly Montalvo & Ivan Arends 
Tony Montalvo & Judith Montalvo 
Henry Montalvo 


Manera yuinan: Antony Roberts,Keanna de cuba, Kaeden de 
Cuba, & Kimberly Castell. 


Ihanan: Everick Rincones, Fernando Dirksen y Jayne 
Dirksen. 


Mane rumanan & bon amigonan 
Donco, Lando Franken,Charly Koolman, Robert Maduro, 
Eric Ras, Rudy Ras, Joseph Schengle, Jozef Martinus, Tico 
Croes, David Dubero, Ranzino Vrolijk, Mando Rasmijn , 
Richard Kelly 


Ex coleganan di SETAR N.V., amigonan, comper y 
comernan, primo y primanan, subrino y sobre subrinonan 


y demas famia: Dirksen, Geerman, Rincones, Werleman, 
Montalvo, Gomes, De cuba, Arends, Marin 


Despensa si den nos tristesa nos por a lubida algun persona 
of famia. 


Condolencia lo tuma lugar diaranson 27 di maart di 7or pa 
9or di anochi na Aurora Funeral Home. 


Ta invita pa asisti Santo Sacrifisio di misa cual lo tuma lugar 
diahuebs 28 di maart di 9or di mainta pa 11 or di mainta na 
Misa Inmaculada Concepcion na Santa Cruz. 


Cremacion lo tuma lugar den ceno familiar. 


Nos ta lamenta cu despues di cremacion nos no ta ricibi 
bishita di condelencia na cas. 


Lagrima y flornan por seca, 
su recuerdonan y tur loke el a haci 
y significa pa nos, lo keda grabá 
pa semper den nos mente y curason. 
“Cerca Dios mi alma ta na paz, 
ta di E mi salbacion ta bin” 
Salmo 62:1 


Cu profundo tristeza den nos curazon, pero 
agradecido na Señor pa tur locual el a haci y 
significa pa nos, nos ta anuncia cu a bay sosega 
den brasa di Señor 
Juan Dominico Semeleer 
* 21-11-1931 † 20-03-2024 


Casá: Francisca ‘Sira’ Semeleer-Erasmus 


Yuinan: 
Irena Semeleer (na Hulanda) 
†Meriam Semeleer 
Silvia Semeleer 
Roy y Beatriz Semeleer - Rios 
Jimmy Semeleer 
Jackquelene Semeleer 
Nieto- y Nietanan: 
Giovanni Lew Jen Tai y Nakary Garcia Rondon 
Julissa ‘Lilly’ Croes (na Hulanda) 
Anushka Lew Jen Tai 
Sasha y Karime Chung - Valencia-Montoya 
Sharine Croes (na Hulanda) 
Francis ‘Kimmy’ y Nanoek Chung - Richardson 
Candred ‘Shuby’ Lanoy 
Jarl Falconi (na Hulanda) 
Roger y Jimberlyn Semeleer - Romero 
Jowald Theysen 
Garvin Semeleer 


Bisanieto- y Bisanietanan: 
Isabel Lew Jen Tai (na Hulanda), Zuly Hermanus, Trevor Hermanus, 
Jurian Lanoy, Jayruq Lanoy, Mia-Ava Hermanus, Jazalyn Wilson 
(na Hulanda), Jahir Semeleer, Zavian Chung, Jileeny Thijssen (na 
Hulanda), Chloé Semeleer 


Rumannan: 
†Rafael y Maximina Semeleer - Paesch 
†Vicente y †Carmen Semeleer - Madriz 
†Francisco Semeleer 


Subrino- y Subrinanan y nan famia: 
Glenda Vrolijk, Francisco Semeleer, Antonio Semeleer, Dominico 
Semeleer, Magaly Zievinger, Rafael Semeleer, Johannus Semeleer, 
Elvis Semeleer, Mervin Semeleer, †Alvaro Semeleer y Ricky 
Semeleer 


Swa- y Cuñanan: 
†Jacobo y †Rufina Erasmus - Boekhoudt y famia 
†Vicente y †Ida Erasmus - Hill y famia 
†Pedrito Erasmus y †Rafaela Croes y famia 
†Juanita Erasmus 
†Ita Erasmus y famia 
†Eligio y Antonia Erasmus y famia 
Annie y Erwin Vis y famia 
Betty y Casin Giel y famia 
Norma Erasmus y famia 


Primo- y Primanan, Comer- y Compernan, Bisiñanan 


Personanan apreciá di cas: Eddy Hermanus, Vanessa Rasmussen, 
Jurina Maduro, Ricky Loont, Sonia Hopmans, Christina ‘Tita’ 
Sterkenburg – Matos 


Ayudantenan di cas: Gloria y Shakira 


Demas famia: Semeleer, Erasmus, Croes, Wilson, Thijssen, Lew Jen 
Tai, Rasmussen, Hermanus, Chung, Falconi, Richardson, Valencia- 
Montoya, Rios, Romero, Lanoy, Theysen, Maduro, Garcia-Rondon, 
Loont, Vrolijk, Zievinger, Ruiz, Kelly, Flanegin, 
De Kort, Romano, Figaroa 


Su ex-coleganan di LAGO y miembronan di IOWUA 


Ta invita tur amigo-, amiga- y conocirnan na e acto di entiero cual 
lo tuma lugar Diaranson, 27 di Maart 2024, na Misa Santa Anna na 
Noord. Nos defunto stimá lo reposa di 9am pa 11am na Misa Santa 
Anna, Noord, pa despues sigui na su ultimo lugar sosiego na Santana 
Catolico na Noord. 


Nos ta lamenta cu despues di entiero nos no por risibi bishita di 
condolencia na cas y ta pidi disculpa si encaso nos por a lubida un of 
otro famia den nos tristeza. 


Bin serka mi tur cu ta cansa y carga 
y lo mi duna boso sosiego eterno – 
Mateo 11:28 


Cu honda pena pero conforme cu 
boluntad di Dios nos ta anuncia 
fayecimento di: 
Teofilo Villano DANIA 
Cariñosamente yama: “Lo” y “Tatay” 
*29-02-1944 - †19-03-2024 


Na nomber di su : 


Señora: 
Ysabel Arias 


Yiunan: 
Anchie Dania y yiunan 
Richard Dania y yiunan 
Gwendoline Dania y juinan 
Alex Dania 
† Johnny Dania y yiu 
Eduardo Dania y yiu 
Manera yiu: 
Rosa Maria Brito y yiunan 


Rumannan: 
†Aura y †Boei Ras 
Gerarda y †Pancrasio Suarez 
†Teresita Gomez-Dania 
Elvira Dania 
†Swinda Dania 
Rudolf y Sita Dania 
Lourdes y Orlando Villacis 
Erwin y Lucia Dania 
Fabiola Dania 
Mescos ruman: 
Lienchi Erasmus 


Mama di su yiunan: 
Marcolina Maduro 


Omonan: 
†Hendrik Dania y yiunan 
†Hose Dania y yiunan 
†Nicky Hoek y yiunan 
†Jossy Hoek y yiunan 


Tantanan: 
†Josefa Bakmeyer y yiunan 
Susana Dania y yiunan 


Sobrino y Sobrinanan: 
Jacqueline Ras y yiunan; Edgar Ras y yiu 
Victor Suarez y famia; Soraida Suarez y famia; Harold 
Suarez; Mimi y Frank Peña y yiunan; Magaly Suarez 
Sigmar Maduro y Lennie y yiunan 
Leidimar y Glembert Kock y yiunan; Ghislaine Dania y 
Lyrick 
Koolman y yiunan; Alicia Dania y Josue Hernandez y 
yiunan 
Mescos cu sobrina: Dianhdra, Sherwin y Jarred Howell 


Nieto y bisanietonan, Ihanan, comer y compernan, primo 
y primanan, bisiña stima Irma Kock y famia, amigo y 
amiganan, Staf y personal Huize Marie Stella seccion Anglo 
y Aloe 


Y demas famia: 
Dania, Loefstop, Loopstok, Hoek, Ras, Suarez, Maduro, 
Danje, Villacis, Silvestre, Willems, Bakmeyer, Wout, Peña, 
Alberts, Robert, Henricus, Desbarida, Helder, Kelly, 
Franken, Werleman, Paesch, Vrolijk, de Lange, Kock, 
Koolman, Croeze, Navas, Leon, Villes, Boekhoudt, Dabian, 
Croes, van der Biezen, Howell y Erasmus 


Demas famia na Corsow: Leito, Montesant, Pieters, Senior 
y Foe 


ta invita tur amigonan, bisiñanan y conocirnan pa e acto di 
condolencia y entierro cu lo tuma lugar diasabra 30 di maart 
2024 na Aurora Funeral Home. E restonan mortal di Teofilo 
lo ta reposa di 2’or pa 4’or di atardi na Aurora Funeral 
Home. Despues lo sali pa Santana Central na Sabana Basora. 


Despues di entierro no ta ricibi bishita di condolencia na cas. 


Lo tin un box disponibel na Aurora Funeral Home pa 
donacion pa obranan caricativo. 

Cu dolor na nos curason, nos ta participa fayecimento di 
nos ser stima: 


Julieta Altagracia Gordon 
Petro Suerez 
*19-08-1960 - †13-03-2024 


Casa: Erico Petro Suarez 


Yiunan: 
Egbert Gordon 
Marco Donato 
†Jason Gordon 


Nietonan: 
Shemar Gordon 
Tshwan Gordon 
Jace Gordon 


Rumannan: 
Charlie Dossett 
Ruby Dossett 


Sua: 
Francisco Petro Suarez 


SUBRINO(A), PRIMO(A)NAN, FRIENDS AND 
FAMILY Y DEMAS CONOCIRNAN 


Ta invita pa acto di despedida lo tuma lugar na Aurora 
Funeral Home diaranson 27 di maart 2024 di 2’or pa 4’or di 
atardi. Cremacion lo tuma lugar despues. 


E amor nunca lo disparse 
mi ta simplemente na e otro banda, ey mi lo sigi biba den 
brasa di mi Dios tata 


Nos ta anuncia fayecimento di: 



Lisana Marcolina Wever 
Cariñosamente yama “Pepe Lisana, Dudu” 
*27-07-1937 - †23-03-2024 


Na nomber di su: 
Yiunan: 
Reynold y Marybel 
Nelly y Jaime 
Rosana y Emilio 
Pier y D 
Lexie y Nirvana 


Nieto/nietanan: 
Kerby y Sam 
Jaime Jose y Liseth 
Lismar Briesen 
Emilio y Claudia 
Lissey y Shaquille 
Danny 
Pier Angelina 
Xaviee y Qiandra 


Bisanieto/bisanietanan: 
Lianney, Habillianne, Xeyly, Habib, Miranda y Xaviandra 


Cuña: Saritha Wever 


Subrino/subrinanan: 
Michaelle y Ronald, Amira, Henry y Raquel, Tico y Vivian, 
Jeffrey, 
Lloyd y Froukje, Peter y Liesje, Miangela, Danilo, Luisa, 
Lupe, Orangel, Anita, y Yuli. 


Primo y primanan na Venezuela. 


Un danki special na Geraldine, Shakira y henter e team di 
Cas Amada 60+. 


Demas famia: Wever, Solognier, Fernandez, Bonini, 
Martinez, Wijckelsma, Ramkissoon, Briesen, Falconi, 
de Goeiy, Ras, Chirinos, Grovell, Hidalgo, Kock, Croes, 
Westerburger, Irausquin, Silva, Solagnier. 


Ta invita tur famia, amigo(a)nan, bisiñanan, amistadnan y 
conocirnan pa asisti na acto di condolencia y entiero cual lo 
tuma lugar na Aurora Funeral Home diamars 2 di april 2024 
di 1:30 pa 4’or di atardi. Despues lo sali pa Santana Central 
Sabana Basora. 


Despensa nos si den nos tristesa nos por a lubida un of otro 
persona. 


Ta duel nos, pero despues di entiero nos no por ricibi bishita 
di condolencia na cas. 


Nos ta pidi porfabor si por pone celular na silencio y no saca 
potret. 


1 Thessalonians 5:11 
Pesei kurasha I yuda otro krese manera 
boso ta hasi caba. 


Cu inmenso tristeza nos ta anuncia 
fayecimento di: 


Sra. Rita Bartolomea 
Winterdaal-van der 
Biezen 
*23-10-1954 †22-03-2024 


Na nomber di su: 
Casa: Luis Beltran Winterdaal 


Yuinan: 
Siera 
Steven y Nora 
Shereldine y Zigo 
Marien y Andy 


Nieto y nieta nan: 
Nathan y Dona, Natselane, Nathaniël, Tariq, Tairienne, 
Stephanie, Cherzion, Cherrylaine, Jake. 


Biesanieto: 
Nicky, Roro 


Rumannan: 
Maria van der Biezen 
Cerilo van der Biezen y Lily 
Tina, †Mario Tromp van der Biezen 
Azusena van der Biezen 
Angelo Croes 
† Deto y Alixon van der Biezen Brisneda 
Tino y Claudia van der Biezen Ras 


Subrina y subrino nan : 
Edgar, Jonathan, Gillianne, Gilbert, Jedediah,Maurin, Kendrick, 
Kimberly, Wesfalia, Nathalie, Gabriela, Agniezka, Julian, 
Haime, Matdalie, Dylon, Mylon, Annastasia, Igmari 


Tanta nan : 
Mena, Agricola, Tina, Dela, Nini 
Ihanan : Rose-ann y Rachel 


Swa y Cuña nan: 
Herman y Vera Winterdaal Croeze 
Mercedes y †Gilbert Ponson Winterdaal 
Juan y Glenda Winterdaal Pietersz 
Victor y †Filomena Winterdaal van der Linden 
Rogelio Winterdaal 


Amistad nan di Cas : 
Maito van der Linde esposa y famia 
Humberto (Boechi ) Geerman esposa y famia 
Soily Dugarte 
Ruben Willems esposa y famia 
Raquel, Erick y famia 
Susan, Marc y famia Martha Hernandez 
Suyen, Jordan y famia 
Adri de Palm esposa y famia 
Mitchel, Betsa y famia 
Hubert Kelkboom, esposa y famia 
†Albert(Boei) y Sara Arends- Mansur 
Mary Jeanne y Zyqion Jones Elvira Maduro y famia 


Demas famia nan : 
Winterdaal, van der Biezen, Jones, Lacle, Diaz, Tromp, Lopez- 
Barona, Valdink, Ponson, Vrolijk, Thiel, La Rosa, Ras, van der 
Linde, Noguera, Farro, Eckmeyer, Petrochi, Gomez, Abma, 
Quandt, Peasch, Arends-Mansur, Kelkboom, Colina, Almary, 
Maduro, Henriquez, Koolman, Hereira, Schwengle, Curiel, 
Croes, Donata, Webb, Dugarte, Kock, Jacobs, Martijn, Le 
Grand, Rosina. 


Disculpa nos si a lubida un otro famia of amistad nan den nos 
momento nan di tristesa 


Condolencia lo tuma lugar diahuebs 28 di maart di 7or pa 9or 
di anochi na Aurora Funeral Home. 


Acto di entiero lo tuma lugar Diasabra 30 di maart di 9or di 
mainta pa 11 or di mainta na Aurora Funeral Home y despues 
lo Sali bai pa Santana Central na Sabana Basora. 


FOR ALL YOUR FLYER 


Call: 582-7800 
email: accounting@cspnv.com 

Diaranson 27 Maart 2024 
Brug na Baltimore ta collapse despues cu barco di carga 
ta dal contra dje 


(AP) - Un barco di carga- 
mento a dal contra Bal- 
timore su Francis Scott 
Bridge diamars, causando 
cu e brug a colapsa y un 
buskeda masivo a cuminsa 
pa haya por lo menos 6 
persona perdi. 


E operadornan di e barco 
di cargamento Dali a emiti 
un yamado di emergencia 
cu e barco a perde electri- 
cidad momentonan prome 
cu el a dal contra brug, pero 
e barco a sigui bay dilanti na 
“velocidad hopi hopi halto,” 
gobernador di Maryland Wes 
Moore a splica. 


E barco di 300 meter largo 
a dal un di e brug su sosten 
di 2.6 kilometer, causando 
cu esaki a kibra y cay den 
awa dentro di secondenan 
y e barco a pega na candela. 
Synergy Marine GRoup, cual 
ta maneha e barco, a bisa cu 
e tabata den control di un 
of mas piloto, cual ta spe- 
cialistanan local cu ta yuda 
nabega e barconan aki den e 
wafnan di manera sigur. 


Un inspeccion di e barco juni 
ultimo na un waf di Chile a 
identifica un problema cu e 
barco su “makineria di auxilio 
y propulsion,” segun Equasis, 
un sistema di informacion 
di cargamento. E deficien- 
cia ta involucra entre otro 


thermometer, sinembargo e 
website su recordnan online 
no a elabora. E inspeccion 
mas recien di Dali a ser haci 
pa Warda Costa Mericano 
na New York den september 
di aña pasa. E “examinacion 
standard” no a identifica nin- 
gun deficiencia, segun e data 
di Equasis. 


Den juni ultimo, inspec- 
tornan federal a constata cu e 
brug di 47 aña tabata den un 
condicion aceptabel. Sinem- 
bargo e structura aparente- 
mente no tabatin proteccion 
di pier pa por wanta e golpi, 
expertonan a bisa. “Si e pier 
di un brug cu no tin sufici- 
ente proteccion ricibi golpi di 
un brug di e tamaño aki, no 
tin hopi cu e brug por haci,” 
segun Virgnia Tech su pro- 
fesor di ingenieria Roberto 
Leon. 


Dos persona a keda rescata 


sinembargo segun e oficial- 
nan te ainda tin 6 persona 
perdi. Tur ta parti di un ekipo 
di construccion cu tabata dre- 
chando buraconan na e brug. 
Varios vehiculo a cay den e 
awa, aunke e autoridadnan 
no ta kere cu ningun persona 
tabata den nan. 


E barco ta propiedad di Grace 
Ocean Private Ltd di Singa- 
pore, cual a bisa cu tur miem- 
bro di e ekipo, incluyendo 
dos piloto, tur a ser rescata y 
no tabatin reportahe di her- 
ida riba ningun di esunnan 
uc tabata abordo. E barco su 
advertencia a permiti auto- 
ridadnan limita e vehiculo- 
nan riba e brug. Ademas, e 
accident a tuma luga 1:30 di 
mainta, cual ta oranan prome 
cu e trafico di mainta. E brug 
ta mira un averahe di 30,800 
vehiculo pa dia segun e calcu- 
lacionnan di aña 2019. 


E colapso ta sigur di crea un 
pesadilla logistico pa lunanan 
si no añanan largo den e re- 
gion, cortando trafico di bar- 
co den e waf di Baltimore, un 
punto grandi di cargamento. 
E accident tambe lo stroba 
trafico comun. Tur trafico di 
barco den y fuera di e waf a 
ser suspendi te proximo viso, 
aunke e waf te ainda ta habri 


pa truck, segun Maryland 
Transportation 
Secretario 
Paul Wiedefeld a bisa. 


Preisdent Joe Biden a bisa cu 
e tin plan di biaha bay Bal- 
timore “lo mas pronto cu e 
por” y ta premira cu e go- 
bierno federal lo cubri tur e 
gastonan di reconstrui e brug. 


Grupo militante Libanes Sunni ta bisa cu coordinacion cu Shiite 
Hezbollah ta vital pa lucha contra Israel 


(AP) - E hefe di un gru- 
po militante y politico 
Libanes Sunni cu a uni na 
e grupo militante Shiite 
Hezbollah den su lucha 
contra Israel la Lebanon 
su frontera a bisa diamars 
cu e conflicto a yuda for- 
talece cooperacion entre e 
dos gruponan. 


E Secretario-General di al- 
Jamaa al-Islamiya of e grupo 


Islamico Sheikh Moham- 
med Takkoush a bisa cu su 
fraccion a dicidi di uni na e 
lucha cu tin na e frontera di 
Lebanon cu Israel a causa di 
Israel su offensiva na Gaza 
Strip y su atakenan contra e 
barionan Libanes cu a ase- 
sina ciudadanonan, incluy- 
endo reporteronan, desde cu 
e guera di Israel y Hamas a 
cuminsa. “Nos a dicidi di uni 
na e bataya como un respon- 


sabilidad moral, religioso y 
nacional. Nos a haci esaki pa 
defende nos tera y barionan,” 
Takkoush a conta The associ- 
ated Press na e grupo su base 
di operacion na Beirut. “Nos 
tambe a haci esaki den sosten 
pa nos rumannan na Gaza,” 
unda el a bisa Israel ta com- 
etiendo un “masacre.” 


Takkoush a bisa cu e ta kere 
cu Israel tin ambicion di con- 
fisca mas teritorio “no sola- 
mente na Palestina sino na 
Lebanon tambe.” 


E Grupo Islamico ta un di 
Lebanon 
su 
fraccionnan 
principal Sunni pero tambe el 
a mantene un perfil abao po- 
liticamente durante e añanan. 
E ta un miembro di Lebanon 
su legislatura di 128 asiento. 
Eleccion dentro di e grupo 
den aña 2022 a trece su lider- 
azgo mas cerca na Hamas. 
Manera Hamas, e ta inspira 


pa e ideologia di e movemen- 
to Islamista Pan-Arab yama 
Muslim Brotherhood, funda 
den Egipto den aña 1928 pa 
un docente di scol cu a bira 
un ideologo Islamico Hassan 
al-Banna. 


Tambe Takkoush a aclaria cu 
su grupo ta tuma su propio 
decisionnan den e campo 
pero ta coordina di cerca cu 


Hezbollah, y cu e sucursal 
Libanes di e grupo militante 
di Palestino Hamas. “Parti di 
e atakenan (contra forsanan 
Israelita) tabata den coor- 
dinacion cu Hamas, cual ta 
coordina cu Hezbollah,” el a 
bisa agregando cu coopera- 
cion directo cu Hezbollah “ta 
den aumento y ta ser refleha 
den e campo.” E no a elabora 
mas. 

Kenya lo cuminsa duna familiarnan e curpa di e 429 miembro 
parti di un secta di fin di mundo 


(AP) - Kenya su gobierno 
riba diamars a cuminsa 
duna familiarnan e curpa 
di 429 miembro di un 
secta di fin di mundo ta 
den centro di un caso legal 
cu a impacta e pais. 


Curpanan cu a ser saca for 
di un tereno grandi na costa 
di Kenya a mustra señal di a 
pasa hamber y strangulacion. 
E lider di e secta Paul 
Mackenzie ta acusa di a pidi 
su siguidornan keda sin come 
te ora cu nan muri pa nan 
topa Jesus y awo ta enfrenta 
acusacionnan cu ta inclui 
asesinato. 
Autoridadnan 
ta usando test di DNA pa 
yuda 
identifica 
curpanan 
y 
nan 
familiarnan. 
Riba 
diamars, e prome curpanan 
a ser otorga na e familiarnan. 
Emocionnan a core halto na 
Malindi mientras e famianan 
tabata busca e curpa di nan 


ser keri pa bolbe dera nan. 


Francis Wanje, un tata cu 
a perde su yiu y 7 otro 
familiarnan, 
a 
señala 
na 
4 curpa. “Nos a perde 8 
miembro di nos famia,” 
Wanje a bisa. “Nos mester a 
haya 5, pero a ser bisa cu un 
di e muchanan no ta match 
e DNA. Awo nos a ser duna 


solamente 4 curpa. Te ainda 
nos tin speransa cu den 
futuro, nos lo haya e otro 4.” 


Mackenzie y otro decenas di 
su asociadonan a ser acusa 
den februari cu tortura y 
asesinato di 191 mucha. E 
huicio ta cuminsa dia 23 di 
april. Minister di Interior 
Kithure Kindiki a declara 


Mackenzie su Good News 
International Ministries un 
grupo di crimen organisa. 
Mackenzie ta cumpliendo 
un sentencia di prizon separa 
despues di ser haya culpabel 
di opera un studio di pelicula 
y produci peliculanan sin un 
licencia valido. 


Algun ciudadano di Kenya 


furioso 
a 
puntra 
con 
autoridadnan no a ripara 
señalnan di asesinatonan en 
masse anteriormente. Kenya 
su Human Rights Comission 
siman pasa a bisa cu polis no a 
logra actua riba reportahenan 
cu por a preveni fayecimento 
den e area di Shakahola. 


Lider di Hong Kong ta bisa cu detenidonan pa crimen di seguridad 
nacional ta menos probabel di ser libera prome cu cumplimento di 
sentencia 


(AP) - Hong Kong su 
lider a bisa diamars cu e 
prizoneronan condena pa 
crimennan serio di siguri- 


dad nacional no ta proba- 
bel di ser otorga libertad 
prome cu cumplimento di 
sentencia bao e reglanan 


cu a ser haci mas estricto 
bao un ley di siguridad na- 
cional nobo, señalando un 
gobierno cu ta posiciona- 
ndo su mes fuertemente 
contra activistanan local 
politico. 


Hefe ehecutivo John Lee a 
bisa cu Safeguarding Na- 
tional Security Ordenance ta 
stipula cu personanan cu ser 
haya culpabel di pone den 
peliger e siguridad nacional 
no mester ser otorga remis- 
ion al menos cu e comisario 
di e servicionan coreccional 
ta kere cu e movida no lo ta 
un riesgo pa siguridad nacio- 
nal. Esaki tambe ta aplica na 
prizoneronan cu a ricibi sen- 
tencia prome cu e ley nobo a 
ser introduci diasabra ultimo, 
Lee a bisa. 


Anteriormente, 
e 
deteni- 
donan por a ricibi reduccion 
di nan sentencia te cu un 
tercer parti cu bon conducta 
bao e ciudad su reglanan di 
prizon, siempre y cuando 
nan ta cumpliendo senten- 
cianan cu ta mas largo cu un 
luna. Na un conferencia di 
prensa, Lee a urgi e residen- 
tenan pa no bay contra e ley 
aki. “Nos mester sigura cu 
tur hende ta compronde cu 
si un persona ser condena pa 
un ofensa serio di siguridad 
nacional, normalmente no lo 


tin e remision di un senten- 
cia,” el a splica. 


Lee su comentarionan a 
bini despues cu media lo- 
cal, incluyendo South China 
Morning Post, a reporta cu 
e liberacion tempran di e ac- 
tivista Ma Chun-main, cual 


mester a pasa dialuna, a ser 
blokia bao e ley di siguridad 
nacional nobo. E remision a 
ser otorga a causa di su bon 
conducta y e blokeo tabata e 
prome di su tipo, segun e re- 
portanena cu fuentenan no 
nombra. 


